               IL-KUMMISSJONI EWROPEA
            Brussell, 30.9.2015
            COM(2015) 488 final
            2015/0237(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea, fis-sitta u sittin sessjoni tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati

               MEMORANDUM TA’ SPJEGAZZJONI

               1.KUNTEST TAL-PROPOSTA

                  Permezz ta’ ittra tas-7 ta’ Settembru 2015 lill-President tal-Kumitat Eżekuttiv tal-UNHCR, il-Kap tad-Delegazzjoni tal-Unjoni Ewropea għan-Nazzjonijiet Uniti f’Ġinevra talab li jiġu eżaminati modi u mezzi ta’ aġġornament tal-modalitajiet rilevanti għall-parteċipazzjoni tal-Unjoni Ewropea fil-korpi ta’ tmexxija tal-UNHCR sabiex l-Unjoni Ewropea tkun tista’ tipprevedi l-parteċipazzjoni potenzjali tagħha fil-Konsultazzjonijiet Informali Preparatorji, Biex tiġi akkomodata din it-talba, huwa mistenni li l-Kumitat Eżekuttiv tal-UNHCR se jintalab jadotta l-emendi matul għar-Regoli ta' Proċedura tiegħu waqt is-sitta u sittin sessjoni bejn il-5 u d-9 ta’ Ottubru 2015. Ir-Regola 46 tar-Regoli ta’ Proċedura tal-Kumitat Eżekuttiv tal-UNHCR tistipula li kwalunkwe minn dawn ir-regoli jistgħu jiġu emendati mill-Kumitat Eżekuttiv. Ir-Regola 26 tar-Regoli ta’ Proċedura tal-Kumitat Eżekuttiv tal-UNHCR tistipula li d-deċiżjonijiet tal-Kumitat Eżekuttiv tal-UNHCR għandhom isiru minn maġġoranza tal-membri preżenti u li jivvutaw. L-Istati Membri kollha tal-Unjoni Ewropea ħlief il-Litwanja u Malta huma membri tal-Kumitat Eżekuttiv tal-UNHCR. Permezz ta’ deċiżjoni tal-Kumitat Eżekuttiv tal-UNHCR, imġedda l-aħħar fl-erbgħa u sittin sessjoni tiegħu bejn id-29 ta’ Settembru u t-3 ta’ Ottubru 2014 (A/AC.96/1143), l-Unjoni Ewropea hija fost l-organizzazzjonijiet intergovernattivi li jiġu mistiedna mill-Kummissarju Għoli biex jibagħtu osservatur sabiex jattendi l-laqgħat pubbliċi tiegħu (ir-Regola 38) u għalhekk ma jiħdux sehem fl-adozzjoni tad-deċiżjonijiet mill-Kumitat Eżekuttiv tal-UNHCR.

               2.IR-RIŻULTATI TAL-KONSULTAZZJONIJIET MAL-PARTIJIET INTERESSATI

                  L-emendi għar-Regoli ta’ Proċedura tal-Kumitat Eżekuttiv tal-UNHCR annessi ma’ din il-proposta ġew proposti mill-President tal-Kumitat Eżekuttiv tal-UNHCR, fuq talba tal-Bureau tal-Kumitat Eżekuttiv tal-UNHCR, fl-ittra tal-11 ta’ Settembru 2015 lill-membri tal-Kumitat Eżekuttiv tal-UNHCR, sabiex tintlaqa’ t-talba, magħmula mill-Kap tad-Delegazzjoni tal-Unjoni Ewropea għan-Nazzjonijiet Uniti f’Ġinevra lill-President tal-Kumitat Eżekuttiv tal-UNHCR permezz ta’ ittra tas-7 ta’ Settembru 2015.

                  F’April tal-2013, il-Kummissjoni infurmat lill-Kunsill dwar l-istrateġija tagħha għat-titjib progressiv tal-istatus tal-Unjoni Ewropea fl-organizzazzjonijiet internazzjonali u fil-fora l-oħrajn f’konformità mal-objettivi tat-Trattat ta’ Lisbona. Fid-9 ta’ April u fl-10 ta’ Settembru 2014 il-Kummissjoni infurmat lill-COREPER dwar l-intenzjoni tagħha li tkompli l-isforzi biex jinkisbu drittijiet parteċipatorji addizzjonali għall-Unjoni Ewropea fi ħdan il-korpi formali u informali tal-UNHCR. Fil-25/26 ta’ Settembru 2014, il-Kunsill adotta pożizzjoni dwar l-arranġamenti għal drittijiet parteċipatorji addizzjonali għall-Unjoni Ewropea fi ħdan il-korpi formali u informali tal-UNHCR li tistabbilixxi li “[l]-Unjoni Ewropea ilha għal bosta snin attur ewlieni fil-UNHCR, bħala donatur ewlieni fil-qasam tal-għajnuna umanitarja u tal-assistenza għall-iżvilupp, permezz tal-attivitajiet tagħha dwar il-protezzjoni internazzjonali inkluża r-risistemazzjoni u billi tappoġġa sistemi robusti tal-ażil permezz tal-istabbiliment tas-Sistema Ewropea Komuni tal-Ażil. Dan ir-rwol żdied b’mod kontinwu matul dawn l-aħħar snin. Dan isejjaħ għal titjib tal-istatus attwali tal-Unjoni Ewropea fir-rigward tal-UNHCR. Il-Kunsill jikkunsidra li għandhom isiru arranġamenti ġodda, li permezz tagħhom l-Unjoni Ewropea tingħata drittijiet parteċipatorji addizzjonali, b'mod partikolari d-dritt li tieħu sehem f'laqgħat privati li jsiru biex jiġu diskussi kwistjonijiet ewlenin ta' politika u ta’ governanza." u li [l-]Kunsill jistieden lill-Kummissjoni, f'koordinazzjoni mill-qrib mar-Rappreżentant Għoli, biex tidħol f'kuntatt mal-UNHCR fid-dawl tal-laqgħa tal-[Kumitat Eżekuttiv tal-UNHCR] f'Ottubru li ġej."
                     1

                  Fit-2 u fis-16 ta' Settembru 2015, il-Kummissjoni infurmat lill-COREPER bir-riżultati ta' dawn il-kuntatti. Il-Kummissjoni tikkunsidra li f'dan il-każ ma hemm bżonn ta' deċiżjoni skont l-Artikolu 218(9) TFUE. Madankollu, fid-dawl tad-dibattiti fil-COREPER fis-16 ta’ Settembru 2015 u l-24 ta’ Settembru 2015, il-Kummissjoni eċċezzjonalment tagħmel din il-proposta bil-ħsieb li l-Kunsill jadotta d-Direttiva proposta fi żmien debitu għas-sitta u sittin sessjoni tal-Kumitat Eżekuttiv tal-UNHCR mill-5 sad-9 ta’ Ottubru 2015.

                  Din il-proposta tindirizza esklużivament il-kwistjoni ta’ emenda tar-Regoli ta’ Proċedura tal-Kumitat Eżekuttiv, u hija mingħajr ħsara għar-responsabilitajiet u l-kompetenzi tal-Kummissjoni u tar-Rappreżentant Għoli skont l- Artikolu 220 TFUE.

               3.IMPLIKAZZJONIJIET BAĠITARJI

                  Din il-proposta ma għandha l-ebda impatt fuq il-baġit tal-UE.

               2015/0237 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni Ewropea, fis-sitta u sittin sessjoni tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 78(2), flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Unjoni hija attur ewlieni fil-mandat tal-oqsma tal-Kummissarju Għoli tan-Nazzjonijiet Uniti għar-Refuġjati (“UNHCR”), kemm permezz tal-attivitajiet tagħha fil-qasam tal-protezzjoni internazzjonali, inkluża l-politika tal-Unjoni dwar ir-risistemazzjoni u t-twaqqif ta’ sistema Ewropea komuni tal-ażil, u bħala donatur ewlieni fil-qasam tal-għajnuna umanitarja u l-assistenza għall-iżvilupp. Madankollu, il-modalitajiet attwali ta’ parteċipazzjoni fil-Kumitat Eżekuttiv tal-UNHCR ma jissodisfawx dan ir-rwol sinifikanti.

               (2)Permezz ta’ ittra tas-7 ta’ Settembru 2015 lill-President tal-Kumitat Eżekuttiv tal-UNHCR, il-Kap tad-Delegazzjoni tal-Unjoni Ewropea għan-Nazzjonijiet Uniti f’Ġinevra għalhekk talab li jiġu eżaminati modi u mezzi ta’ aġġornament tal-modalitajiet rilevanti għall-parteċipazzjoni tal-Unjoni fil-korpi ta’ tmexxija tal-UNHCR sabiex l-Unjoni tkun tista’ tipprevedi l-parteċipazzjoni potenzjali tagħha fil-Konsultazzjonijiet Informali Preparatorji,

               (3)Permezz tal-ittra tal-11 ta’ Settembru 2015 lill-membri tal-Kumitat Eżekuttiv tal-UNHCR, il-President tal-Kumitat Eżekuttiv tal-UNHCR, fuq talba tal-Bureau tal-Kumitat Eżekuttiv tal-UNHCR, ipproponew li jiġu emendati r-Regoli ta’ Proċedura tal-Kumitat Eżekuttiv tal-UNHCR sabiex jakkomodaw dik it-talba,

               (4)Ir-Regola 46 tar-Regoli ta’ Proċedura tal-Kumitat Eżekuttiv tal-UNHCR tiddikjara li kwalunkwe minn dawk ir-regoli jistgħu jiġu emendati mill-Kumitat Eżekuttiv.

               (5)Huwa mistenni li l-Kumitat Eżekuttiv tal-UNHCR se jintalab jadotta l-emendi proposti matul is-sitta u sittin sessjoni tiegħu bejn il-5 u d-9 ta’ Ottubru 2015.

               (6)L-Istati Membri kollha ħlief il-Litwanja u Malta huma membri tal-Kumitat Eżekuttiv tal-UNHCR.

               (7)Huwa għalhekk xieraq li tiġi stabbilita l-pożizzjoni tal-Unjoni fir-rigward tal-adozzjoni ta’ dawk l-emendi għar-Regoli ta’ Proċedura tal-Kumitat Eżekuttiv tal-UNHCR,

               (8)Din id-Deċiżjoni hija mingħajr ħsara għall-kompetenzi tal-Kummissjoni skont l- Artikolu 220 tat-TFUE.

               (9)Peress li l-Kumitat Eżekuttiv tal-UNHCR ser jiltaqa' minnufih wara l-adozzjoni ta’ din id-Deċiżjoni, din għandha tidħol fis-seħħ fid-data tal-adozzjoni tagħha.

               (10)[Skont l-Artikolu 3 tal-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, dawn l-Istati Membri nnotifikaw ix-xewqa tagħhom li jieħdu sehem fl-adozzjoni u l-applikazzjoni ta' din id-Deċiżjoni]

               JEW

               [F'konformitá mal-Artikoli 1 u 2 tal-Protokoll (Nru 21) dwar il-pożizzjoni tar-Renju Unit u tal-Irlanda fir-rigward tal-Ispazju ta' Libertà, Sigurtà u Ġustizzja, mehmuż mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u mingħajr preġudizzju għal Artikolu 4 ta' dak il-Protokoll, dawk l-Istati Membri mhumiex qed jieħdu sehem fl-adozzjoni ta' din id-Deċiżjoni u mhumiex marbuta biha jew soġġetti għall-applikazzjoni tagħha.]

               JEW

               [Skont l-Artikoli 1 u 2 tal-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u mingħajr preġudizzju għall-Artikolu 4 ta' dak il-Protokoll, ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               F'konformità mal-Artikolu 3 tal-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja mehmuż mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, l-Irlanda nnotifikat (, permezz tal-ittra ta' ...,) ix-xewqa tagħha li tieħu sehem fl-adozzjoni u l-applikazzjoni ta' din id-Deċiżjoni.]

               JEW

               [Skont l-Artikolu 3 tal-Protokoll Nru 21 dwar il-Pożizzjoni tar-Renju Unit u tal-Irlanda fir-rigward tal-ispazju ta' Libertà, Sigurtà u Ġustizzja anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, ir-Renju Unit innotifika (, permezz tal-ittra ta' ...,) x-xewqa tiegħu li jieħu sehem fl-adozzjoni u fl-applikazzjoni ta' din id-Deċiżjoni.

               Skont l-Artikoli 1 u 2 tal-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta' libertà, sigurtà u ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u bla ħsara għall-Artikolu 4 ta' dak il-Protokoll, l-Irlanda mhijiex qed tieħu sehem fl-adozzjoni u l-applikazzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.]

               (11)F'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

               ADOTTA DIN ID-DEĊIŻJONI:

               Artikolu 1

               Il-pożizzjoni li se tiġi adottata f’isem l-Unjoni fir-rigward tal-adozzjoni tal-emendi għar-Regoli ta’ Proċedura tal-Kumitat Eżekuttiv tal-programm tal-UNHCR, li se tiġi espressa, li taġixxi b’mod konġunt fl-interess tal-Unjoni Ewropea, mill-Istati Membri li huma membri tal-Kumitat Eżekuttiv tal-UNHCR, hija stabbilita fl-Anness għal din id-Deċiżjoni.

               Jistgħu jiġu maqbula emendi minuri għall-emenda fl-anness mingħajr deċiżjoni ulterjuri tal-Kunsill.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Il-pożizzjoni dwar l-arranġamenti għal drittijiet parteċipatorji addizzjonali għall-Unjoni Ewropea fi ħdan il-korpi formali u informali tal-Kummissarju Għoli tan-Nazzjonijiet Uniti għar-Refuġjati (il-UNHCR) tal-24/25 ta’ Settembru 2014, il-paragrafi 1 u 2, 13046/1/14 REV 1.

    ---documentbreak---

               IL-KUMMISSJONI EWROPEA
            Brussell, 30.9.2015
            COM(2015) 488 final
            ANNESS
            għall-
            Proposta għal Deċiżjoni Tal-Kunsill
            dwar il-pożizzjoni li għandha tiġi adottata, f’isem l-Unjoni Ewropea, fis-sitta u sittin sessjoni tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati

               ANNESS

               għall-

               Proposta għal Deċiżjoni Tal-Kunsill

               dwar il-pożizzjoni li għandha tiġi adottata, f’isem l-Unjoni Ewropea, fis-sitta u sittin sessjoni tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati

               L-Istati Membri li huma membri tal-Kumitat Eżekuttiv tal-UNHCR għandhom jappoġġaw l-adozzjoni tal-emenda li ġejja għar-Regoli ta’ Proċedura tal-Kumitat Eżekuttiv tal-UNHCR:

               "Ir-Regola 33 tar-Regoli ta’ Proċedura tal-Kumitat Eżekuttiv tal-Programm tal-Kummissarju Għoli tan-Nazzjonijiet Uniti għar-Refuġjati (A/AC.96/187/Rev.7) hija b’dan emendata biex taqra kif ġej:

               “Il-laqgħat tal-Kumitat għandhom iseħħu fil-pubbliku sakemm il-Kumitat ma jiddeċidix mod ieħor. Il-President, b’konsultazzjoni mal-Kumitat, jista’ jistieden lill-aġenziji speċjalizzati, lill-fondi u programmi tan-NU u lill-organizzazzjonijiet intergovernattivi biex jipparteċipaw f’laqgħat privati fuq il-bażi tal-kompetenza u tal-kontribuzzjonijiet tagħhom għall-ħidma tal-Kumitat.”"


               IL-KUMMISSJONI EWROPEA
            Brussell, 14.10.2015
            COM(2015) 501 final
            2015/0240(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kunsill għall-Kummerċ fis-Servizzi tal-Organizzazzjoni Dinjija tal-Kummerċ biex tfittex l-approvazzjoni għal trattament preferenzjali li jmur lil hinn mill-aċċess għas-suq, biex jiġi offrut b’mod unilaterali mill-Unjoni Ewropea għal servizzi u fornituri ta’ servizzi ta’ pajjiżi l-inqas żviluppati abbażi tal-Eżenzjoni għas-Servizzi tal-LDC

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               Ir-raġunijiet għall-proposta u l-objettivi tagħha

               Id-Deċiżjoni tal-Kunsill proposta qed issir fil-kuntest tal-Eżenzjoni tad-WTO fuq is-Servizzi għall-Pajjiżi l-Inqas Żviluppati (LDCs). L-Eżenzjoni fuq is-Servizzi
                  1
                tippermetti lill-Membri tad-WTO li jagħtu preferenzi unilaterali fuq is-servizzi lil-LDCs u teħtieġ l-aċċettazzjoni mill-Kunsill għall-Kummerċ fis-Servizzi (CTS) tal-preferenzi notifikati mogħtija fir-rigward ta' miżuri għajr dawk deskritti fl-Artikolu XVI tal-GATS (aċċess għas-suq).

               Fit-23 ta' Lulju 2015 il-Kummissjoni adottat proposta għal Deċiżjoni tal-Kumsill
                  2
                li tistabilixxi l-pożizzjoni tal-Unjoni fi ħdan il-Kunsill dwar il-Kummerċ fis-Servizzi tad-WTO dwar l-aċċettazzjoni ta' preferenzi notifikati minn Membri oħra tad-WTO fir-rigward ta' servizzi u fornituri tas-servizzi ta' Pajjiżi l-Inqas Żviluppati għajr dawk deskritti fl-Artikolu XVI tal-GATS (aċċess għas-suq).

               Id-Deċiżjoni tal-Kunsill proposta tistabbilixxi l-pożizzjoni tal-Unjoni Ewropea fis-CTS biex tkun f’pożizzjoni li tfittex l-approvazzjoni fir-rigward tat-trattament preferenzjali li jmur lil hinn mill-aċċess għas-suq li l-Unjoni Ewropea għandha l-ħsieb li tagħti, b’mod unilaterali, lis-servizzi u lill-fornituri tas-servizzi ta’ pajjiżi l-anqas żviluppati (LDCs).

               It-trattament maħsub biex jingħata lil LDCs tħejja fuq il-bażi ta’ strateġija espressa lill-membri tad-WTO f’laqgħa ta’ livell għoli tas-CTS fil-5 ta’ Frar 2015 u sinjal ta’ intenzjoni ta’ notifika trażmessa lid-WTO fit-30 ta’ Lulju 2015.

               Konsistenza ma’ dispożizzjonijiet ta’ politika eżistenti fil-qasam tal-politika u politiki oħra tal-Unjoni

               Fid-Disa’ Konferenza Ministerjali tad-WTO f’Bali, li saret bejn it-3 u 6 ta' Diċembru 2013, l-Unjoni Ewropea ngħaqdet mal-kunsens dwar l-adozzjoni ta’ Deċiżjoni dwar l-operazzjonalizzazzjoni fuq Eżenzjoni għas-Servizzi għal-LDCs
                  3
               . L-UE hija impenjata għas-suċċess tal-Għaxar Konferenza Ministerjali tad-WTO li ġejja ġewwa Nairobi f'Diċembru 2015, u għat-tmexxija 'l quddiem b'mod deċiżiv tan-negozjati taċ-Ċiklu ta' Doha għall-Iżvilupp u l-implimentazzjoni tal-pakkett tal-eżitu ta' Bali, inklużi l-elementi LDC. Id-Deċiżjoni tal-Kunsill proposta hija parti minn dan il-proċess ta’ implimentazzjoni ta’ Bali.

               L-appoġġ tal-progress ekonomiku tal-pajjiżi l-inqas żviluppati (LDCs), permezz tal-preferenzi mogħtija taħt l-Eżenjoni se jikkontribwixxi għall-kisba tal-objettivi tat-Trattat li jipprovdi li l-UE se tikkontribwixxi għall-iżvilupp armonjuż tal-kummerċ globali u tiddefinixxi u taħdem għal politiki komuni biex trawwem l-iżvilupp sostenibbli ta' pajjiżi li qegħdin jiżviluppaw
                  4
               . Din in-notifika proposta se twassal ukoll biex tiġi konkluża parti min-negozjati dwar is-servizzi tal-Aġenda ta' Doha għall-Iżvilupp.

               2.BAŻI ĠURIDIKA, SUSSIDJARJETÀ U PROPORZJONALITÀ

               Bażi ġuridika

                  Il-bażijiet ġuridiċi għad-Deċiżjoni tal-Kunsill proposta huma l-Artikoli 91, 100 u l-ewwel subparagrafu tal-Artikolu 207(4), flimkien mal-Artikolu 218(9) tat-Trattat dwar il-Funzjonament tal-Unjoni Ewropea (TFUE).

               L-Artikolu 218(9) tat-TFUE jipprovdi li meta, f’korp stabbilit bi ftehim internazzjonali, ikun meħtieġ li jiġi adottat att li jkollu effett legali, il-Kunsill, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, għandu jadotta deċiżjoni li tistabbilixxi l-pożizzjoni li għandha tiġi adottata f'isem l-Unjoni fir-rigward tal-adozzjoni ta' dan l-att ġewwa dan il-korp. Filwaqt li n-notifika ta’ preferenzi li l-Unjoni għandha l-intenzjoni li tagħti lil-LDCs ma għandhiex effetti legali, din tkun tinkludi impenji li jmorru lil hinn mill-aċċess għas-suq, li jeħtieġu l-approvazzjoni fis-CTS, li għalihom dan l-Artikolu 218(9) tad-Deċiżjoni huwa adatt. Il-preferenzi previsti għandhom x'jaqsmu ma' obbligi skont il-Ftehim Ġenerali dwar il-Kummerċ fis-Servizzi u jistgħu jikkonċernaw lis-setturi tas-servizzi kollha, inklużi s-servizzi tat-trasport. Għalhekk, id-Deċiżjoni proposta taqa’ fil-kamp ta’ applikazzjoni tal-Artikoli 91, 100 u 207(4), l-ewwel subparagrafu tat-TFUE.

               3.IMPLIKAZZJONIJIET BAĠITARJI

                  Il-proposta ma għandha l-ebda implikazzjoni baġitarja.

               2015/0240 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kunsill għall-Kummerċ fis-Servizzi tal-Organizzazzjoni Dinjija tal-Kummerċ biex tfittex l-approvazzjoni għal trattament preferenzjali li jmur lil hinn mill-aċċess għas-suq, biex jiġi offrut b’mod unilaterali mill-Unjoni Ewropea għal servizzi u fornituri ta’ servizzi ta’ pajjiżi l-inqas żviluppati abbażi tal-Eżenzjoni għas-Servizzi tal-LDC

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91, 100 u l-ewwel subparagrafu ta’ 207(4), flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Artikolu IX tal-Ftehim ta’ Marrakesh li jistabbilixxi l-Organizzazzjoni Dinjija tal-Kummerċ (WTO) jistipula proċeduri għall-għoti ta’ eżenzjonijiet fir-rigward tal-Ftehimiet Multilaterali dwar il-Kummerċ fl-Annessi 1A,1B jew 1C għal dawk il-Ftehimiet u l-annessi tagħhom.

               (2)Intalbet eżenzjoni, li biha l-Membri tad-WTO jkunu jistgħu jagħtu trattament preferenzjali lis-servizzi u lill-fornituri tas-servizzi tal-Pajjiżi Membri l-Inqas Żviluppati, mingħajr ma jestendu l-istess trattament għal servizzi u fornituri ta’ servizzi simili tal-Membri l-oħra kollha tad-WTO billi b’mod eċċezzjonali jidderogaw mill-obbligu fil-paragrafu 1 tal-Artikolu II tal-Ftehim Ġenerali dwar il-Kummerċ fis-Servizzi (GATS). Il-Kunsill adotta l-pożizzjoni tal-Unjoni favur l-eżenzjoni permezz tad-Deċiżjoni tal-Kunsill tal-14 ta' Diċembru 2011 (2012/8/UE).

               (3)Id-Deċiżjoni Ministerjali tad-WTO tas-17 ta' Diċembru 2011 li tawtorizza lill-Membri tad-WTO biex jagħtu tali trattament preferenzjali lis-servizzi u lill-fornituri tas-servizzi ta' Pajjiżi Membri l-Inqas Żviluppati għal perjodu ta' 15-il sena, jistipula fil-paragrafi 1 u 2 (i) li l-Membri li jagħtu trattament preferenzjali skont din l-eżenzjoni jissottomettu notifika lill-Kunsill dwar il-Kummerċ fis-Servizzi (CTS) u (ii) li t-trattament preferenzjali fir-rigward tal-applikazzjoni tal-miżuri għajr dawk deskritti fl-Artikolu XVI tal-GATS, huwa soġġett għall-appovazzjoni mis-CTS b'konformità mal-proċeduri tiegħu. Ir-rekwiżit tal-approvazzjoni min-naħa tas-CTS fir-rigward ta' dawk il-miżuri reġa' ġie dikjarat fil-paragrafu 1.3 tad-Deċiżjoni Ministerjali tad-WTO tas-7 ta' Diċembru 2013.

               (4)Bid-Deċiżjoni tal-Kunsill ta' [] 2015 [] il-pożizzjoni tal-Unjoni li taċċetta preferenzi li jmorru lil hinn l-Artikolu XVI tal-GATS mogħtija minn Membri oħra tad-WTO lis-servizzi u lill-fornituri tas-servizzi ta’ Pajjiżi Membri l-Inqas Żviluppati ġiet stabbilita.

               (5)Barra mill-aċċettazzjoni ta’ preferenzi mogħtija minn Membri oħra tad-WTO, huwa fl-interess tal-objettivi tal-iżvilupp tal-Unjoni Ewropea u jwassal biex tiġi konkluża parti min-negozjati tal-Aġenda ta’ Doha għall-Iżvilupp dwar is-servizzi li l-Unjoni Ewropea qed tfittex approvazzjoni għal trattament preferenzjali lil hinn mill-aċċess għas-suq, li bi ħsiebha tagħti lis-servizzi u lill-fornituri tas-servizzi ta’ Pajjiżi Membri l-Inqas Żviluppati, b’kunsiderazzjoni speċjali ta’ preferenzi mogħtija fir-rigward ta’ soġġorn temporanju ta’ persuni fiżiċi għall-forniment ta’ servizzi li jinħolqu inċentivi biex jissodisfaw obbligi ta’ riammissjoni taħt il-liġi internazzjonali, l-implimentazzjoni ta’ ftehim ta’ riammissjoni eżistenti u l-konklużjoni ta’ oħrajn ġodda, sakemm il-Membri mill-Pajjiżi l-Anqas Żviluppati jikkooperaw mal-Unjoni Ewropea dwar il-ġestjoni tal-migrazzjoni,

               ADOTTA DIN ID-DEĊIŻJONI:

               Artikolu 1

               L-Unjoni se tfittex l-approvazzjoni fi ħdan il-Kunsill għall-Kummerċ fis-Servizzi tad-WTO rigward it-trattament preferenzjali li l-Unjoni għandha l-intenzjoni li tagħti lil servizzi u fornituri ta’ servizzi ta’ Pajjiżi l-Inqas Żviluppati u speċifikament fir-rigward ta’ dawk il-preferenzi li jmorru lil hinn mill-aċċess għas-suq, kif imniżżel fl-Addendum għal din id-Deċiżjoni u skont Deċiżjonijiet Ministerjali tad-WTO tas-17 ta’ Diċembru 2011 (WT/L/847) u s-7 ta’ Diċembru 2013 (WT/L/918).

               Din il-pożizzjoni tiġi espressa mill-Kummissjoni Ewropea.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Eżenzjonijiet huma permessi mogħtija mill-Kunsill Ġenerali/il-Konferenza Ministerjali tad-WTO għal derogi temporanji minn ċerti obbligi tad-WTO, li jibqgħu applikabbli sakemm ma jingħatawx dawn il-permessi.

                     (2)
                  COM (2015)356.

                     (3)
                  WT/L/918.

                     (4)
                  L-Artikoli 205 u 206 tat-TFUE u l-Artikolu 21 tat-TUE.


               IL-KUMMISSJONI EWROPEA
            Brussell, 7.6.2016
            COM(2016) 367 final
            2016/0168(NLE)
            Proposta għal
            DEĊIŻJONI TAL-KUNSILL
            li tawtorizza lir-Repubblika tal-Awstrija u lir-Rumanija biex jaċċettaw, fl-interess tal-Unjoni Ewropea, l-adeżjoni tal-Peru mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

               MEMORANDUM TA' SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  L-għan tal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri (minn hawn 'il quddiem: "il-Konvenzjoni tal-1980"), sal-lum irratifikata minn 93 pajjiż, inklużi l-Istati Membri kollha tal-UE, huwa li jerġa' jiġi stabbilit l-istatus quo permezz tar-ritorn immedjat ta' tfal li jittieħdu jew li jinżammu b'mod inġust permezz ta' sistema ta' kooperazzjoni fost awtoritajiet ċentrali maħtura mill-Partijiet Kontraenti tagħha.

                  Minħabba li l-prevenzjoni tal-ħtif tat-tfal hija parti essenzjali mill-politika tal-UE biex tippromwovi d-drittijiet tat-tfal, l-Unjoni Ewropea hija attiva fil-livell internazzjonali biex ittejjeb l-applikazzjoni tal-Konvenzjoni tal-1980 u tinkoraġġixxi lil stati terzi biex jaċċedu għaliha.

                  Il-Peru ddepożita l-istrument tal-adeżjoni mal-Konvenzjoni tal-1980 fit-28 ta' Mejju 2001. Il-Konvenzjoni daħlet fis-seħħ fil-Peru fl-1 ta' Awissu 2001.

                  L-Artikolu 38(4) tal-Konvenzjoni tal-1980 jistipula li l-Konvenzjoni tapplika bejn il-pajjiż aderenti u dawk l-Istati Kontraenti li jkunu ddikjaraw li aċċettaw l-adeżjoni.

                  Minħabba li l-kwistjoni tal-ħtif internazzjonali tat-tfal hija fil-kompetenza esterna esklużiva tal-Unjoni Ewropea, id-deċiżjoni dwar jekk tiġix aċċettata l-adeżjoni tal-Peru għandha tittieħed fil-livell tal-UE permezz ta' Deċiżjoni tal-Kunsill. B'hekk l-Istati Membri għandhom jagħmlu d-dikjarazzjoni ta' aċċettazzjoni tagħhom fir-rigward tal-adeżjoni tal-Peru fl-interess tal-Unjoni Ewropea.

                  L-eżistenza tal-kompetenza esklużiva tal-UE fil-kwistjoni tal-aċċettazzjoni tal-adeżjoni ta' stat terz mal-Konvenzjoni tal-1980 kienet ikkonfermata mill-Qorti tal-Ġustizzja tal-Unjoni Ewropea, li ġiet ikkonsultata fuq l-inizjattiva tal-Kummissjoni.

                  Fl-14 ta' Ottubru 2014, l-Opinjoni 1/13 tal-Qorti tal-Ġustizzja tal-Unjoni Ewropea ddikjarat li l-kompetenza esklużiva tal-Unjoni Ewropea tkopri l-aċċettazzjoni tal-adeżjoni ta' stat terz mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri.

                  Il-Qorti saħqet dwar il-ħtieġa għal uniformità fil-livell tal-UE f'dan ir-rigward, sabiex tiġi evitata ġeometrija varjabbli fost l-Istati Membri.

                  Il-Konvenzjoni tal-1980 diġà hija fis-seħħ bejn il-Peru u l-maġġoranza l-kbira tal-Istati Membri tal-UE (25). L-Awstrija, id-Danimarka u r-Rumanija biss għadhom ma aċċettawx l-adeżjoni tal-Peru mal-Konvenzjoni.

                  Matul l-2015, il-Peru kkomunika lill-Kummissjoni l-interess tiegħu li l-Konvenzjoni tidħol fis-seħħ ukoll fir-rigward tal-Awstrija u r-Rumanija, li għandhom għalhekk ikunu awtorizzati mill-Unjoni Ewropea biex jaċċettaw l-adeżjoni tal-Peru mal-Konvenzjoni tal-1980.

                  L-aċċettazzjoni tal-Awstrija u tar-Rumanija tagħmel il-Konvenzjoni tal-1980 applikabbli bejn il-Peru u l-Istati Membri kollha tal-UE minbarra d-Danimarka.

               •Konsistenza mad-dispożizzjonijiet eżistenti ta' politika fil-qasam ta' politika

                  F'dak li jirrigwarda l-ħtif tat-tfal minn ġenitur, il-Konvenzjoni tal-Aja tal-1980 hija l-kontroparti internazzjonali tar-Regolament tal-Kunsill Nru 2201/2003 (magħruf bħala r-Regolament Brussell IIa) li huwa l-bażi tal-kooperazzjoni ġudizzjarja tal-UE fi kwistjonijiet matrimonjali u ta' responsabbiltà tal-ġenituri
                     1
                  .

                  Wieħed mill-objettivi ewlenin tar-Regolament hu li jiskoraġġixxi l-ħtif tat-tfal bejn l-Istati Membri billi jistabbilixxi proċeduri li jiżguraw ir-ritorn minnufih tat-tfal lejn l-Istat Membru tar-residenza abitwali tagħhom. Għal dan l-għan, ir-Regolament Brussell IIa jinkludi fl-Artikolu 11 tiegħu, il-proċedura stabbilita fil-Konvenzjoni tal-Aja tal-1980 u jikkumplimentaha billi jiċċara xi aspetti tagħha, b'mod partikolari fir-rigward tas-smigħ tat-tfal, il-perjodu ta' żmien biex tingħata deċiżjoni wara li ssir applikazzjoni għal ritorn u r-raġunijiet biex ma jsirx ir-ritorn tat-tfal. Huwa jintroduċi wkoll dispożizzjonijiet li jirregolaw ordnijiet ta' ritorn u ta' nuqqas ta' ritorn konfliġġenti maħruġa fi Stati Membri differenti.

                  Fil-livell internazzjonali, l-Unjoni Ewropea tappoġġa l-adeżjoni ta' stati terzi mal-Konvenzjoni tal-1980 sabiex l-Istati Membri tagħha jibbażaw ruħhom fuq qafas ġuridiku komuni biex jittrattaw il-ħtif internazzjonali tal-minuri.

                  Fil-21 ta' Diċembru 2011, il-Kummissjoni adottat tmien proposti għal Deċiżjonijiet tal-Kunsill sabiex tiġi aċċettata l-adeżjoni mal-Konvenzjoni tal-Aja tal-1980 dwar il-Ħtif Internazzjonali ta' Minuri ta' tmien pajjiżi (il-Marokk, Singapore, il-Federazzjoni Russa, l-Albanija, Andorra, is-Seychelles, il-Gabon u l-Armenja)
                     2
                  .

                  Bejn Ġunju u Diċembru tal-2015, seba' Deċiżjonijiet, ibbażati fuq il-proposti msemmija hawn fuq, ġew adottati mill-Kunsill tal-Unjoni Ewropea
                     3
                  .

                  Il-proposta preżenti tqis pajjiż terz (il-Peru) li aċċeda għall-Konvenzjoni tal-1980 qabel it-twaqqif ta' kompetenza esterna tal-UE dwar il-kwistjoni tal-ħtif internazzjonali tat-tfal bl-adozzjoni tar-Regolament Brussell IIa.

               •Konsistenza ma' politiki oħra tal-Unjoni

                  Minbarra l-objettiv ġenerali tal-iżvilupp ta' kooperazzjoni ġudizzjarja f'materji ċivili li jkollhom implikazzjonijiet transfruntieri skont l-Artikolu 81 tat-TFUE, din il-proposta hija marbuta mal-objettiv ġenerali mnaqqax fl-Artikolu 3 tat-Trattat dwar l-Unjoni Ewropea li jiġu protetti d-drittijiet tat-tfal. Is-sistema tal-Konvenzjoni tal-Aja tal-1980 hija mfassla biex tipproteġi lit-tfal mill-effetti ta' ħsara ta' ħtif mill-ġenituri u biex tiżgura li t-tfal ikunu jistgħu jżommu kuntatt maż-żewġ ġenituri, pereżempju billi tiżgura l-eżerċizzju effettiv tad-drittijiet ta' aċċess.

                  Il-proposta hija wkoll konsistenti mal-promozzjoni tal-użu tal-medjazzjoni fis-soluzzjoni ta' tilwim familjari transfruntieri. Id-Direttiva dwar ċerti aspetti ta' medjazzjoni f'materji ċivili u kummerċjali
                     4
                  , tapplika, fost affarijiet oħra, għal-liġi tal-familja fiż-żona komuni ġudizzjarja Ewropea. Il-Konvenzjoni tal-Aja tal-1980 tinkoraġġixxi wkoll soluzzjoni ta' ħbiberija għal tilwim familjari. Waħda mill-Gwidi għall-Prattika Tajba skont il-Konvenzjoni tal-Aja tal-1980 ppubblikati mill-Konferenza tal-Aja dwar id-Dritt Internazzjonali Privat hija ddedikata għall-użu tal-medjazzjoni għar-riżoluzzjoni ta' tilwim internazzjonali tal-familja li jirrigwarda t-tfal li jaqa' fil-kamp ta' applikazzjoni tal-Konvenzjoni. Fuq inizjattiva tal-Kummissjoni Ewropea, din il-Gwida ġiet tradotta fil-lingwi kollha tal-UE minbarra l-Ingliż u l-Franċiż u wkoll fl-Għarbi sabiex jiġi sostnut id-djalogu ma' Stati li għadhom ma rratifikawx il-Konvenzjoni u tingħata għajnuna sabiex jinstabu mezzi konkreti kif jiġu indirizzati l-problemi ppreżentati mill-ħtif internazzjonali tat-tfal ma' pajjiżi mhux ratifikanti
                     5
                  .

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi ġuridika

                  Minħabba l-fatt li d-deċiżjoni tirrigwarda ftehim internazzjonali, il-bażi ġuridika applikabbli hija l-Artikolu 218 tat-Trattat dwar il-Funzjonament tal-Unjoni Ewropea flimkien mal-Artikolu 81(3). Il-Kunsill għandu jaġixxi b'mod unanimu wara li jikkonsulta mal-Parlament Ewropew.

                  Ir-Renju Unit u l-Irlanda huma marbutin bir-Regolament (KE) Nru 2201/2003 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

                  B'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

                  •
                        Sussidjarjetà

                  L-inizjattiva hija fil-kompetenza esklużiva tal-UE skont l-Artikolu 3(2) tat-TFUE kif ikkonfermat fl-Opinjoni 1/13 tal-Qorti tal-Ġustizzja tal-Unjoni Ewropea. Għalhekk, il-prinċipju tas-sussidjarjetà ma japplikax.

               •Proporzjonalità

                  Din il-proposta hija mfassla fuq il-mudell tad-Deċiżjonijiet tal-Kunsill diġà adottati dwar l-istess suġġett u ma tmurx lil hinn minn dak li huwa meħtieġ biex jintlaħaq l-għan ta' azzjoni koerenti tal-UE fil-qasam tal-ħtif internazzjonali tat-tfal billi tiżgura li l-Istati Membri kollha tal-UE jaċċettaw l-adeżjoni tal-Peru mal-Konvenzjoni tal-Aja tal-1980 f'perjodu ta' żmien stabbilit.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

                  L-Awstrija u r-Rumanija, li ġew ikkonsultati mill-Kummissjoni dwar ir-rieda tagħhom li jaċċettaw l-adeżjoni tal-Peru mal-Konvenzjoni tal-1980, taw opinjoni favorevoli.

                  Id-diskussjonijiet li saru waqt laqgħa tal-esperti tal-15 ta' Jannar 2016 urew li - f'dan l-istadju - ma hemm l-ebda oġġezzjoni min-naħa tal-Istati Membri għall-aċċettazzjoni mill-Awstrija u r-Rumanija tal-adeżjoni tal-Peru mal-Konvenzjoni tal-1980.

               •Il-ġbir u l-użu tal-għarfien espert

                  Billi l-Konvenzjoni hija diġà fis-seħħ ma' 25 Stat Membru, kienet l-opinjoni tal-Kummissjoni u tal-esperti tal-Istati Membri li, f'każijiet bħal dawn, ma hemm l-ebda ħtieġa ta' valutazzjoni speċifika tas-sitwazzjoni tal-pajjiż terz ikkonċernat.

                  L-esperti tal-Istati Membri ma rrappurtaw l-ebda problemi fl-applikazzjoni tal-Konvenzjoni tal-1980 fir-rigward tal-Peru.

               •Valutazzjoni tal-impatt

                  Il-proposta preżenti ma għandhiex impatti ekonomiċi, soċjali jew ambjentali li jkunu jeħtieġu valutazzjoni tal-impatt fil-kamp ta' applikazzjoni tal-Linji Gwida tar-Regolamentazzjoni Aħjar tal-Kummissjoni Ewropea. B'mod simili għas-seba' Deċiżjonijiet tal-Kunsill diġà adottati fl-2015 dwar l-aċċettazzjoni tal-adeżjoni ta' ċerti stati terzi mal-Konvenzjoni tal-Aja tal-1980, ma hija meħtieġa l-ebda valutazzjoni tal-impatt għal din il-proposta minħabba n-natura ta' dan l-att leġiżlattiv. Fil-fatt, ma hemm l-ebda għażliet oħrajn għajr Deċiżjoni tal-Kunsill biex tiġi aċċettata l-adeżjoni ta' stat terz mal-Konvenzjoni tal-1980.

                  Valutazzjoni speċifika tas-sitwazzjoni tal-Peru tqieset bħala mhux meħtieġa meta jitqies il-fatt li l-Konvenzjoni hija diġà fis-seħħ bejn il-Peru u 25 Stat Membru tal-UE u r-rieda tal-Awstrija u r-Rumanija li jaċċettaw l-adeżjoni tal-Peru.

                  4.
                        IMPLIKAZZJONIJIET BAĠITARJI

                  Id-deċiżjoni proposta ma għandha l-ebda implikazzjoni baġitarja.

               5.ELEMENTI OĦRA

               •Pjanijiet ta' implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Peress li l-proposta tikkonċerna biss l-awtorizzazzjoni lil ċerti Stati Membri biex jaċċettaw l-adeżjoni tal-Peru mal-Konvenzjoni tal-1980, il-monitoraġġ tal-implimentazzjoni tagħha huwa limitat għar-rispett mill-Istati Membri għall-kliem tad-dikjarazzjoni u l-iskeda taż-żmien biex jiddepożitawha u jikkomunikaw id-depożitu tagħha lill-Kummissjoni kif stabbilit fid-Deċiżjoni tal-Kunsill.

               2016/0168 (NLE)

               Proposta għal

               DEĊIŻJONI TAL-KUNSILL

               li tawtorizza lir-Repubblika tal-Awstrija u lir-Rumanija biex jaċċettaw, fl-interess tal-Unjoni Ewropea, l-adeżjoni tal-Peru mal-Konvenzjoni tal-Aja tal-1980 dwar l-Aspetti Ċivili tal-Ħtif Internazzjonali ta' Minuri

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(3), flimkien mal-Artikolu 218 tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-opinjoni tal-Parlament Ewropew
                  6
               ,

               Billi:

               (1)L-Unjoni Ewropea stabbiliet bħala wieħed mill-għanijiet tagħha l-promozzjoni tal-protezzjoni tad-drittijiet tat-tfal, kif iddikjarat fl-Artikolu 3 tat-Trattat dwar l-Unjoni Ewropea. Miżuri għall-protezzjoni tat-tfal kontra t-teħid jew iż-żamma illegali huma parti essenzjali minn dik il-politika.

               (2)L-Unjoni adottat ir-Regolament tal-Kunsill (KE) Nru 2201/2003
                  7
                ("ir-Regolament Brussell IIa"), li għandu l-għan li jħares it-tfal mill-effetti dannużi tat-teħid jew taż-żamma illegali tagħhom u li jistabbilixxi proċeduri biex jiżgura r-ritorn rapidu tagħhom lejn l-Istat tar-residenza abitwali tagħhom, kif ukoll li jiżgura l-ħarsien tad-drittijiet tal-aċċess u d-drittijiet tal-kustodja.

               (3)Ir-Regolament (KE) Nru 2201/2003 jikkumplimenta u jirrinforza l-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri ("il-Konvenzjoni tal-Aja tal-1980") li tistabbilixxi, fil-livell internazzjonali, sistema ta' obbligi u kooperazzjoni fost l-istati kontraenti u bejn l-awtoritajiet ċentrali u għandha l-għan li tiżgura r-ritorn minnufih ta' tfal li jittieħdu jew jinżammu b'mod illegali.

               (4)L-Istati Membri kollha tal-Unjoni huma parti għall-Konvenzjoni tal-Aja tal-1980.

               (5)L-Unjoni tinkoraġġixxi lil stati terzi biex jaċċedu għall-Konvenzjoni tal-Aja tal-1980 u tappoġġa l-implimentazzjoni korretta tal-Konvenzjoni tal-Aja tal-1980 billi tieħu sehem, flimkien mal-Istati Membri, fost oħrajn, fil-kummissjonijiet speċjali organizzati fuq bażi regolari mill-Konferenza tal-Aja dwar id-dritt internazzjonali privat.

               (6)Qafas ġuridiku komuni applikabbli bejn l-Istati Membri tal-Unjoni u stati terzi jista' jiġi kkunsidrat li joffri l-aħjar soluzzjoni għal każijiet sensittivi ta' ħtif internazzjonali ta' minuri.

               (7)Il-Konvenzjoni tal-Aja tal-1980 tistipula li hija tapplika bejn l-istat aderenti u tali stati kontraenti li jkunu ddikjaraw li aċċettaw l-adeżjoni.

               (8)Il-Konvenzjoni tal-Aja tal-1980 ma tippermettix li organizzazzjonijiet reġjonali għall-integrazzjoni ekonomika bħall-Unjoni jsiru parti għaliha. Għalhekk, l-Unjoni la tista' taderixxi mal-Konvenzjoni, u lanqas ma tista' tressaq dikjarazzjoni ta' aċċettazzjoni ta' stat aderenti.

               (9)Skont l-Opinjoni 1/13 tal-Qorti tal-Ġustizzja tal-Unjoni Ewropea d-dikjarazzjonijiet ta' aċċettazzjoni skont il-Konvenzjoni tal-Aja tal-1980 huma parti mill-kompetenza esterna esklużiva tal-Unjoni.

               (10)Il-Peru ddepożita l-istrument tal-adeżjoni tiegħu mal-Konvenzjoni tal-Aja tal-1980 fit-28 ta' April 2001. Dik il-Konvenzjoni daħlet fis-seħħ għall-Peru fl-1 ta' Awissu 2001.

               (11)Il-Konvenzjoni hija diġà fis-seħħ bejn il-Peru u 25 Stat Membru, bl-eċċezzjoni tar-Repubblika tal-Awstrija, ir-Renju tad-Danimarka u r-Rumanija. Ir-Repubblika tal-Awstrija u r-Rumanija huma f'pożizzjoni li jaċċettaw, fl-interess tal-Unjoni, l-adeżjoni tal-Peru skont it-termini tal-Konvenzjoni tal-Aja tal-1980.

               (12)Ir-Repubblika tal-Awstrija u r-Rumanija għandhom għalhekk ikunu awtorizzati li jaċċettawha fl-interess tal-Unjoni u li jiddepożitaw id-dikjarazzjonijiet tagħhom ta' aċċettazzjoni tal-adeżjoni tal-Peru skont it-termini stipulati f'din id-Deċiżjoni. L-Istati Membri l-oħra tal-UE diġà aċċettaw l-adeżjoni tal-Peru mal-Konvenzjoni tal-Aja tal-1980 u għalhekk ma għandux jiddepożita dikjarazzjoni ġdida ta' aċċettazzjoni billi d-dikjarazzjoni eżistenti tibqa' valida skont il-liġi internazzjonali pubblika.

               (13)Ir-Renju Unit u l-Irlanda huma marbutin bir-Regolament (KE) Nru 2201/2003 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

               (14)B'konformità mal-Artikoli 1 u 2 tal-Protokoll Nru 22, dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qiegħda tieħu sehem fl-adozzjoni ta' din id-Deċiżjoni, u mhijiex marbuta biha jew soġġetta għall-applikazzjoni tagħha.

               ADOTTAT DIN ID-DEĊIŻJONI:

               Artikolu 1

               1.
                     Ir-Repubblika tal-Awstrija u r-Rumanija huma b'dan awtorizzati li jaċċettaw l-adeżjoni tal-Peru mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri ("il-Konvenzjoni tal-Aja tal-1980") fl-interess tal-Unjoni.

               2.
                     L-Istati Membri msemmija fil-paragrafu 1 għandhom, mhux aktar tard minn …,* jiddepożitaw dikjarazzjoni ta' aċċettazzjoni tal-adeżjoni tal-Peru mal-Konvenzjoni tal-Aja tal-1980 fl-interess tal-Unjoni fformulata kif ġej:

               "[L-isem sħiħ tal-ISTAT MEMBRU] jiddikjara li jaċċetta l-adeżjoni tal-Peru mal-Konvenzjoni tal-Aja tal-25 ta' Ottubru 1980 dwar l-Aspetti Ċivili tal-Ħtif Internazzjonali ta' Minuri, f'konformità mad-Deċiżjoni tal-Kunsill (UE) 2016/…**"

               3.
                     Kull Stat Membru għandu jinforma lill-Kunsill u lill-Kummissjoni bid-depożitu tiegħu u jikkomunika lill-Kummissjoni t-test tad-dikjarazzjoni fi żmien xahrejn minn meta jiddepożitaha.

               Artikolu 2

               Dawk l-Istati Membri li ddepożitaw id-dikjarazzjonijiet tagħhom ta' aċċettazzjoni tal-adeżjoni tal-Peru mal-Konvenzjoni tal-Aja tal-1980 qabel id-data tal-adozzjoni ta' din id-Deċiżjoni, ma għandhomx jagħmlu dikjarazzjonijiet ġodda.

               Artikolu 3

               Din id-Deċiżjoni tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Artikolu 4

               Din id-Deċiżjoni hija indirizzata lir-Repubblika tal-Awstrija u lir-Rumanija.

               Magħmul fi Brussell,

                     Għall-Kunsill

                     Il-President

                     (1)
                  ĠU L 338, 23.12.2003, p. 31.

                     (2)
                  COM (2011) 904, 908, 909, 911, 912, 915, 916, 917 adottati fil-21/12/2011

                     (3)
                  ID-DEĊIŻJONI TAL-KUNSILL (UE) 2015/1023 tal-15.6.2015; ID-DEĊIŻJONI TAL-KUNSILL (UE) 2015/1024 tal-15 ta' Ġunju 2015; ID-DEĊIŻJONI TAL-KUNSILL (UE) 2015/2354 tal-10 ta' Diċembru 2015; ID-DEĊIŻJONI TAL-KUNSILL (UE) 2015/2355 tal-Il-Ħamis, 10 ta' Diċembru 2015; ID-DEĊIŻJONI TAL-KUNSILL (UE) 2015/2356 tal-Il-Ħamis, 10 ta' Diċembru 2015;  ID-DEĊIŻJONI TAL-KUNSILL (UE) 2015/2358 tal-Il-Ħamis, 10 ta' Diċembru 2015; ID-DEĊIŻJONI TAL-KUNSILL (UE) 2015/2358 tal-10 ta' Diċembru 2015. Id-deċiżjoni dwar il-Gabon ġiet temporanjament sospiża fl-istennija tal-ħatra mill-Gabon tal-Awtorità Ċentrali li għandha tiġi nominata skont l-Artikolu 6 tal-Konvenzjoni.

                     (4)
                  Id-Direttiva 2008/52/KE tal-Parlament Ewropew u tal-Kunsill tal-21 ta' Mejju 2008 dwar ċerti aspetti ta' medjazzjoni f'materji ċivili u kummerċjali (ĠU L 136 tal-24 ta' Mejju 2008, p. 3).

                     (5)

                     https://www.hcch.net/en/publications-and-studies/details4/?pid=5568&dtid=3

                     (6)
                  ĠU C , , p. .

                     (7)
                  Ir-Regolament tal-Kunsill (KE) Nru 2201/2003 tas-27 ta' Novembru 2003 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet matrimonjali u kwistjonijiet ta' responsabbiltà tal-ġenituri, u li jirrevoka r-Regolament (KE) Nru 1347/2000 (ĠU L 338, 23.12.2003, p. 1).


				|

		52013PC0903

			Proposta għal DEĊIŻJONI TAL-KUNSILL dwar l-eżistenza ta' defiċit eċċessiv fil-Kroazja /* COM/2013/0903 final - 2013/0437 (NLE) */

			   	2013/0437 (NLE)
Proposta għal
DEĊIŻJONI TAL-KUNSILL
dwar l-eżistenza ta' defiċit
eċċessiv fil-Kroazja
IL-KUNSILL TAL-UNJONI EWROPEA,
Wara li kkunsidra
t-Trattat dwar il-Funzjonament tal-Unjoni Ewropea, u b’mod partikolari
l-Artikolu 126(6) tiegħu,
Wara li kkunsidra
l-proposta mill-Kummissjoni,
Wara li kkunsidra
l-osservazzjonijiet magħmula mill-Kroazja,
Billi:
(1)       Skont l-Artikolu 126
tat-Trattat dwar il-Funzjonament tal-Unjoni Ewropea (TFUE), l-Istati Membri
għandhom jevitaw li jkollhom defiċits eċċessivi tal-gvern.
(2)       Il-Patt ta' Stabbiltà u
Tkabbir (PST) huwa bbażat fuq l-objettiv ta' finanzi tal-gvern sodi
bħala mezz ta' tisħiħ tal-kundizzjonijiet għall-istabbità
tal-prezzijiet u għal tkabbir qawwi sostenibbli li jwassal għall-ħolqien
tal-impjiegi.
(3)       Il-proċedura ta'
defiċit eċċessiv (PDE) taħt l-Artikolu 126 TFUE, kif
kjarifikata mir-Regolament tal-Kunsill (KE) Nru 1467/97 dwar li
titħaffef u li tiġi ċċarata l-implimentazzjoni
tal-proċedura ta' defiċit eċċessiv[1] (li tagħmel parti
mill-Patt ta' Stabbiltà u Tkabbir) tipprovdi għal deċiżjoni dwar
l-eżistenza ta' defiċit eċċessiv. Il-Protokoll dwar
il-proċedura ta' defiċit eċċessiv anness mat-Trattat
jistipula dispożizzjonijiet ulterjuri relatati mal-implimentazzjoni
tal-PDE. Ir-Regolament tal-Kunsill (KE) Nru 479/2009[2] jistipula regoli u
definizzjonijiet dettaljati għall-applikazzjoni tad-dispożizzjoni ta'
dan il-Protokoll.
(4)       Skont l-Artikolu 126(5)
TFUE, jekk il-Kummissjoni tqis li jkun jeżisti, jew li jista' jkun hemm,
defiċit eċċessiv fi Stat Membru, hija għandha tindirizza
opinjoni lill-Istat Membru kkonċernat u lill-Kunsill kif jixraq. Wara li
kkunsidrat ir-rapport tagħha skont l-Artikolu 126(3) TFUE u wara li
kkunsidrat l-opinjoni tal-Kumitat Ekonomiku u Finanzjarju skont l-Artikolu 126(4)
TFUE, il-Kummissjoni kkonkludiet li jeżisti defiċit
eċċessiv fil-Kroazja. Il-Kummissjoni għaldaqstant indirizzat
tali opinjoni lill-Kroazja u infurmat lill-Kunsill
fl-10 ta' Diċembru 2013[3].
(5)       L-Artikolu 126(6) TFUE
jiddikjara li l-Kunsill għandu jikkunsidra kull osservazzjoni li l-Istat
Membru kkonċernat ikun jixtieq jesprimi qabel ma jieħu
deċiżjoni, wara evalwazzjoni ġenerali, jekk ikunx jeżisti
defiċit eċċessiv. Fil-każ tal-Kroazja, din il-valutazzjoni ġenerali
twassal għall-konklużjonijiet li ġejjin.
(6)       Skont ir-reviżjoni
tal-baġit tal-2013 u l-abbozz tal-baġit tal-2014[4] adottati mill-gvern u
mibgħuta lill-Parlament fl-14 ta' Novembru 2013,
l-awtoritajiet Kroati jippjanaw defiċit tal-amministrazzjoni pubblika ta'
5,5% tal-PDG għall-2013, wara 5% tal-PDG fl-2012, u jistennew li
l-proporzjon jibqa' l-istess fl-2014 u jonqos biss gradwalment fl-2015 u
fl-2016. It-tbassir tal-Ħarifa tal-2013 tal-Kummisssjoni, rilaxxat
fil-5 ta' Novembru, ibassar li d-defiċit tal-amministrazzjoni
pubblika se jkun b'mod sinifikanti 'l fuq mil-valur referenzjarju ta' 3%
tal-PDG fit-Trattat sa mill-2013, li jitla' 'l fuq minn 6% tal-PDG fil-perjodu
2013-2015 fin-nuqqas ta' miżuri kompensatorji. Kif indikat fir-rapport
tal-Kummissjoni taħt l-Artikolu 126(3) TFUE, id-defiċits ippjanati
u previsti huma 'il fuq u mhux viċin il-valur referenzjarju tat-Trattat.
L-eċċess fuq il-valur referenzjarju jista' jkun ikkonsidrat
bħala eċċezzjonali fis-sinifikat tal-PST. B'mod partikolari,
jirriżulta parzjalment minn tnaqqis qawwi fir-ritmu ekonomiku fis-sens
tal-PST. L-attivita ekonomika hija stmata li ċkienet bi kważi 12%
mill-quċċata li kienet laħqet fl-2008. Il-PDG reali huwa previst
li jkompli jonqos aktar fl-2013, bi rkupru żgħir mistenni biss
fl-2014. It-tkabbir fil-prodott potenzjali, kif stmat mis-servizzi
tal-Kummissjoni skont il-metodu maqbul komunement staġna fl-2009, sar
negattiv fl-2010, u baqa' negattiv minn dak iż-żmien 'l hawn.
Id-differenza kkalkulata fir-rendiment, li ilha negattiva mill-2009, hija
mistennija li tonqos gradwalment fuq il-perjodu tal-previżjoni iżda
tibqa' negattiva matul l-2015, li jikkonferma l-profondità u l-estensjoni
tar-riċessjoni. Madankollu, l-eċċess ippjanat fuq il-valur
referenzjajru ma jistax jitqies bħala temporanju fis-sens tal-PST. Skont
it-tbassir tal-awtoritajiet u t-tbassir tal-Ħarifa tal-2013
tal-Kummissjoni d-defiċit tal-amministrazzjoni pubblika se jibqa' b'mod
sinifikanti 'l fuq mill-valur referenzjajru fl-2014 u fl-2015 ukoll.
Ir-rekwiżit li jikkonċerna l-kriterju tad-defiċit tat-Trattat
għalhekk mhuwiex imwettaq.
(7)       Fl-abbozz tal-baġit
tal-2014, il-gvern ibassar żieda fil-proporzjon tad-dejn mal-PDG minn
58,1% fl-2013 għal 62% fl-2014 li jkompli tiela' għal 64,1% fl-2015 u
64,7% fl-2016. Dawn il-figuri huma kemmxejn ogħla minn dawk fil-Linji
Gwida Ekonomiċi u tal-Politika Fiskali ta' Settembru 2013, fejn
il-gvern ippreveda li l-proporzjon tad-dejn jilħaq 56,6% fl-2013, u 60,6%.
63,4% u 65,3% fl-2014, fl-2015 u fl-2016 rispettivament. Fit-tbassir
tal-Ħarifa tal-2013 tal-Kummissjoni, it-tbassir għall-proporzjon
tad-dejn tal-amministrazzjoni pubblika huwa 59,7% għall-2013. Dwar
politiki mhux mibdula, il-proporzjon tad-dejn huwa mistenni li jitla' 'l fuq
minn 60% fl-2014, biex b'hekk jaqbeż is-60% tal-valur referenzjarju
tal-PDG fit-Trattat. Skont informazzjoni disponibbli bħalissa
l-ħruġ ta' bonds iddenominat f'USD f'Novembru 2013 iwassal
il-proporzjon tad-dejn tal-amministrazzjoni pubblika biex jitla' 'il fuq
mil-limitu ta' 60% diġà sa mill-2013. L-Artikolu 2(1a)
tar-Regolament 1467/97 jistipula li r-rekwiżit taħt il-kriterju
tad-dejn ikun ikkonsidrat ukoll bħala mwettaq jekk it-tbassir baġitarju
tal-Kummissjoni jindika li t-tnaqqis meħtieġ fil-valur differenzjali
fir-rigward tal-valur referenzjarju jseħħ matul il-perjodu ta' tliet
snin inklużi s-sentejn wara s-sena finali li għaliha jkun hemm dejta
disponibbli. It-tbassir tal-awtoritajiet u tal-Kummissjoni juri li l-proporzjon
tad-dejn ħa xejra 'l fuq minħabba defiċits għolja kontinwi
u attivita ekonomika dgħajfa u huwa mistenni jibqa' hekk sa fejn jista'
jkun previst. Għalhekk il-punt ta' riferiment tad-dejn u r-rekwiżit
tat-Trattat li jikkonċerna l-kriterju tad-dejn mhumiex imwettqa.
(8)       B'mod konformi
mad-dispożizzjonijiet fit-Trattat, il-Kummissjoni analizzat ukoll
"fatturi rilevanti" fir-rapport tagħha skont
l-Artikolu 126(3) TFUE. Kif speċifikat fl-Artikolu 2.4
tar-Regolament (KE) Nru 1467/97, għal pajjiżi bi proporzjon tad-dejn
ogħla mill-valur referenzjajru, dawn il-fatturi jistgħu jiġu
kkunsidrati biss fil-passi li jwasslu għad-deċiżjoni dwar
il-konformità mal-kriterju tad-defiċit jekk id-defiċit
tal-amministrazzjoni pubblika jibqa' viċin tal-valur referenzjarju u jekk
l-eċċess tiegħu fuq il-valur referenzjarju huwa temporanju, li
mhuwiex il-każ għall-Kroazja. Dawn il-fatturi rilevanti, b'mod
partikolari r-riċessjoni profonda u fit-tul, kontra l-isfond ta'
kundizzjonijiet esterni li mhumiex ta' appoġġ, ittieħdu in
konsiderazzjoni fil-valutazzjoni ta' konformità mal-kriterju tad-dejn. Ma
jimmodifikawx il-konklużjoni li l-kriterju tad-dejn fit-Trattat mhuwiex
imwettaq,
ADOTTA DIN ID-DEĊIŻJONI:
Artikolu 1
Minn valutazzjoni
ġenerali jirriżulta li jeżisti defiċit eċċessiv
fil-Kroazja.
Artikolu 2
Din id-Deċiżjoni hija indirizzata
lir-Repubblika tal-Kroazja.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 209, 2.8.1997, p. 6.
[2]               ĠU L 145, 10.6.2009, p. 1-9.
[3]               Id-dokumenti kollha marbuta mal-PDE għall-Kroazja
jinsabu fil-websajt li ġejja:
http://ec.europa.eu/economy_finance/economic_governance/sgp/deficit/countries/croatia_en.htm.
[4]               L-abbozz tal-baġit mhuwiex ippreparat skont
il-metodoloġija tal-ESA 95. L-istimi tad-defiċit
għall-2009-2012 ibbażati fuq l-ESA95 huma bejn 1,5 u 3,3 punti
perċentwali ogħla minn dawk irrappurtati skont il-metodoloġija
nazzjonali. Id-differenzi prinċipalment joħorġu mill-fatt li
ċ-ċifri tad-defiċit skont l-ESA95 jinkludu ċerti pagamenti
ta' garanziji, assunzjonijiet tad-dejn u r-rimbors tad-dejn lill-pensjonanti.


title: Proposition de DÉCISION DU CONSEIL relative à la reconduction du statut d'entreprise commune de la Hochtemperatur-Kernkraftwerk GmbH (HKG)

text:
|

52011PC0141

	[pic] | IL-KUMMISSJONI EWROPEA |Brussel 24.3.2011KUMM(2011) 141 finali2011/0061 (NLE)Propos ta għalDEĊIŻJONI TAL-KUNSILLdwar estensjoni tal-istatus ta’ intrapriża konġunta ta’ Hochtemperatur-Kernkraftwerk GmbH (HKG)MEMORANDUM TA’ SPJEGAZZJONIID-DISPOŻIZZJONIJIET TAT-TRATTAT TAL-EURATOM DWAR L-ISTATUS TA’ INTRAPRIŻA KONĠUNTA1.  L-Artikolu 45 tat-Trattat tal-Euratom jipprovdi għall-istabbiliment tal-Intrapriżi Konġunti li t-Trattat jiddefinixxi bħala impriżi ta’ importanza eċċezzjonali għall-iżvilupp tal-industrija nukleari fil-Komunità.Skont l-Artikolu 46 tat-Trattat tal-Euratom, kull proġett biex tkun stabbilita Intrapriża Konġunta għandu jkun is-suġġett ta’ inkjesta mill-Kummissjoni.Il-Kummissjoni għandha titrażmetti lill-Kunsill kwalunkwe proġett għat-twaqqif ta’ Intrapriża Konġunta, flimkien mal-opinjoni motivata tagħha dwar dan.2.  Skont l-Artikoli 47 sa 49 tat-Trattat tal-Euratom, il-kostituzzjoni ta’ Intrapriżi Konġunti għandha tirriżulta minn deċiżjoni tal-Kunsill fuq proposta mill-Kummissjoni.L-ISFOND STORIKU TAL-ISTATUS TA’ INTRAPRIżA KONĠUNTA TA’ HKG U L-PROĠETT THTR 300Ir-raġunijiet għall-applikazzjoni3.  L-għanijiet ta’ Hochtemperatur-Kernkraftwerk GmbH (HKG) kienu li tibni, tgħammar u topera impjant tal-enerġija nukleari f’Uentrop (id-distrett ta’ Unna) fir-Repubblika Federali tal-Ġermanja. Dan kellu jkun prototip ta’ reattur tat-torju b’temperatura għolja (thorium high-temperature reactor) b’kapaċità ta’ madwar 300 MWe (THTR 300). Sabiex tilħaq dan il-għan, HKG ressqet applikazzjoni sabiex tiġi stabbilita bħala Intrapriża Konġunta.4.  Il-Kunsill sab li l-istatuti ta’ HKG kienu kompatibbli mad-dispożizzjonijiet tat-Trattat tal-Euratom relatati mal-Intrapriżi Konġunti u li, f’dak iż-żmien, il-proġett ta’ HKG kien ta’ importanza eċċezzjonali għall-iżvilupp tal-industrija nukleari fil-Komunità u għalhekk ta lil HKG status ta’ Intrapriża Konġunta għal perjodu ta’ 25 sena mill-1 ta’ Jannar 1974.5.  HKG ressqet ukoll applikazzjoni għal ċerti vantaġġi elenkati fl-Anness III għat-Trattat tal-Euratom.Billi:-  l-impjant tal-enerġija nukleari kellu jinbena minn konsorzju ta’ intrapriżi Komunitarji u kważi esklużivament b’komponenti mill-Komunità;-  il-kostruzzjoni tal-impjant tal-enerġija kellha tagħti lok għal titjib konsiderevoli fil-proċessi tekniċi għall-ġenerazzjoni tal-elettriku fuq skala industrijali;-  il-konferiment lil HKG tal-vantaġġi elenkati fl-Anness III għat-Trattat seta’ jħaffef il-piż finanzjarju u jillimita r-riskji ekonomiċi inerenti f’intrapriża ta’ din ix-xorta;-  HKG kellha tqiegħed għad-dispożizzjoni tal-Komunità l-informazzjoni mhux suġġetta għal privattiva li kellha tiġbor waqt l-implimentazzjoni tal-proġett tal-impjant tal-enerġija nukleari,il-Kunsill iddeċieda li jikkonferixxi wħud mill-vantaġġi elenkati fl-Anness III għat-Trattat tal-Euratom, b’mod partikolari fil-forma ta’ eżenzjoni minn uħud mit-taxxi. Dawn il-vantaġġi ġew ikkonferiti għal perjodu li ntemm tliet snin wara l-aċċettazzjoni finali tal-impjant tal-enerġija mill-intrapriża.Id-deċiżjonijiet oriġinali6.  F’Ġunju 1974 il-Kunsill, fuq proposti mill-Kummissjoni, adotta żewġ deċiżjonijiet:7.  id-Deċiżjoni tal-Kunsill [74/295/Euratom] tal-4 ta’ Ġunju 1974[1] dwar l-istabbiliment tal-Intrapriża Konġunta Hochtemperatur-Kernkraftwerk GmbH (HKG) [traduzzjoni mhux uffiċjali];8.  id-Deċiżjoni tal-Kunsill [74/296/Euratom] tal-4 ta’ Ġunju 1974[2] dwar il-konferiment ta’ vantaġġi lill-Intrapriża Konġunta Hochtemperatur-Kernkraftwerk GmbH (HKG) [traduzzjoni mhux uffiċjali].L-emendi għad-deċiżjonijiet oriġinali9.  Fil-11 ta’ Lulju 1983, il-laqgħa ġenerali tal-Intrapriża Konġunta ddeċidiet li żżid il-kapital sottoskritt tal-kumpanija. Din iż-żieda kienet titlob emenda fl-istatuti tal-Intrapriża Konġunta.L-Intrapriża Konġunta talbet ukoll estensjoni għall-eżenzjoni mill-“Kapitalverkehrsteuer” ikkonferita fl-1974 fuq l-assi kkontribwiti, skont iż-żieda fil-kapital imsemmija iktar ’il fuq.10.  Billi:11.  l-emenda fl-istatuti ma kellha l-ebda effett fuq id-dispożizzjonijiet li jirregolaw l-Intrapriża Konġunta u kienet konsistenti mal-iżvilupp tal-proġett;12.  u estensjoni għall-eżenzjoni setgħet tnaqqas l-ispejjeż tal-finanzjament u b’hekk tillimita r-riskji ekonomiċi inerenti f’intrapriża ta’ din ix-xorta,fi Frar 1984 il-Kunsill adotta żewġ deċiżjonijiet li adattaw id-deċiżjonijiet tal-1974 għaż-żieda fil-kapital ta’ HKG:-  id-Deċiżjoni tal-Kunsill [84/104/Euratom] tal-21 ta’ Frar 1984 li tapprova emenda fl-Istatuti tal-Intrapriża Konġunta HKG[3] [traduzzjoni mhux uffiċjali]-  id-Deċiżjoni tal-Kunsill [84/105/Euratom] tal-21 ta’ Frar 1984 li temenda d-Deċiżjoni 74/296/Euratom dwar il-konferiment ta’ vantaġġi lill-Intrapriża Konġunta HKG [traduzzjoni mhux uffiċjali][4].Ir-reġistru ta’ servizz tal-impjant tal-enerġija u r-raġunijiet għall-bidla fl-għanijiet13.  HKG fl-aħħar bdiet it-THTR 300 fl-1 ta’ Ġunju 1987. L-impjant tal-enerġija baqa’ jaħdem sad-29 ta’ Settembru 1988, meta ngħalaq. Matul dak il-perjodu, l-operazzjonijiet kienu interrotti kemm-il darba minħabba ħsarat.14.  Id-diffikultajiet ekonomiċi, tekniċi u bil-provvista tal-elementi tal-karburant, flimkien ma’ problemi sabiex tinkiseb awtorizzazzjoni ħalli l-impjant jerġa’ jibda jaħdem minħabba inċertezzi finanzjarji, wasslu għad-deċiżjoni, meħuda fl-1 ta’ Settembru 1989, li l-impjant jingħalaq immedjatament u b’mod definittiv.15.  Minn dak iż-żmien, l-għanijiet tal-Intrapriża Konġunta saru: l-għeluq tar-reattur, il-ħatt tal-parti tar-reattur li fih isseħħ ir-reazzjoni nukleari (core unloading), il-kostruzzjoni taż-żona magħluqa sikura u s-sorveljanza. Fit-13 ta’ Diċembru 1989 kien konkluż kuntratt dwar id-dekummissjonar ikkontrollat tal-proġett THTR 300 bejn l-awtoritajiet Federali, il-Land tan-North Rhine-Westphalia, HKG u l-membri tagħha. Dan kien jinkludi dispożizzjonijiet dwar l-aspetti finanzjarji.Iktar applikazzjonijiet konsegwenti minn HKG16.  Il-vantaġġi fiskali kkonferiti lil HKG bid-Deċiżjoni 74/296/Euratom skadew fil-31 ta’ Mejju 1990, tliet snin wara l-aċċettazzjoni finali tal-impjant tal-enerġija mill-intrapriża fl-1 ta’ Ġunju 1987.17.  B’ittri tad-9 ta’ Frar u tas-6 ta’ Marzu 1990, il-membri ta’ HKG ressqu talba sabiex il-vantaġġi kkonferiti jiġu estiżi sakemm jiskadi l-istatus ta’ Intrapriża Konġunta ta’ HKG u sabiex il-vantaġġi jiġu aġġustati skont is-sitwazzjoni ta’ dak iż-żmien tal-intrapriża, li kienet ħtieġet kontribuzzjonijiet finanzjarji addizzjonali li ġew ikkunsidrati, għal finijiet fiskali, bħala kontribuzzjonijiet ta’ assi.18.  HKG kienet qed timplimenta programm għad-dekummissjonar tal-impjant tal-enerġija nukleari sal-istadju taż-żona magħluqa sikura u pproponiet li sussegwentement twettaq programm għas-sorveljanza tal-installazzjonijiet nukleari kkonċernati.19.  Il-Kunsill ikkunsidra li ma kien hemm l-ebda proġett ekwivalenti għal dawn il-programmi fil-Komunità u li l-implimentazzjoni tagħhom, għaldaqstant, kienet importanti sabiex tkun ipprovduta esperjenza utli għall-industrija nukleari u għall-iżvilupp futur tal-enerġija nukleari fil-Komunità.20.  Il-Kunsill ikkunsidra wkoll li jkun għaqli li HKG tiġi mgħejjuna bl-implimentazzjoni tal-programmi billi jitħaffef il-piż finanzjarju tagħha u b’hekk jiġu estiżi l-vantaġġi kkonferiti.21.  Bid-Deċiżjoni tas-16 ta’ Novembru 1992[5], il-Kunsill estenda l-vantaġġi kkonferiti lil HKG sad-data ta' skadenza tad-Deċiżjoni 74/295/Euratom.22.  Fit-30 ta’ Marzu 1998, HKG ressqet applikazzjoni quddiem il-Kummissjoni għall-estensjoni tal-istatus ta’ Intrapriża Konġunta tagħha għal 25 sena oħra.23.  Ir-raġuni mogħtija għal din it-talba kienet l-importanza tal-esperjenza li kellha tinkiseb mill-operazzjonijiet tal-għeluq u tad-dekummissjonar definittivi min-naħa tal-industrija tal-enerġija nukleari fil-Ġermanja, fl-Ewropa u fid-dinja kollha. Din il-fehma kienet ibbażata fuq il-fatt li t-THTR 300 huwa l-ikbar reattur tat-tip tiegħu fid-dinja u li l-konfigurazzjoni unika tal-impjant, b’mod partikolari fir-rigward taż-żona magħluqa, tipprovdi opportunità mingħajr preċedenti sabiex tinkiseb esperjenza dwar ir-riżultati u l-ispejjeż ta’ żona magħluqa.24.  HKG żiedet li fit-13 ta’ Novembru 1989, ir-Repubblika Federali, il-Land tan-North Rhine-Westphalia, HKG u l-membri tagħha kienu kkonkludew ftehim qafas sabiex tkun ikkompletata l-fażi finali tal-proġett THTR 300. Dan il-ftehim qafas u l-emenda annessa miegħu fit-18 ta’ Diċembru 1996 jirregolaw il-fażijiet sal-2009, inklużi l-arranġamenti għall-finanzjament tal-attivitajiet ta’ HKG.25.  Il-Ġermanja appoġġjat it-talba ta’ HKG u ddikjarat li l-Gvern Federali kien favur li jinżammu l-vantaġġi fiskali mogħtija.26.  Fuq il-bażi tal-informazzjoni riċevuta, il-Kummissjoni kkunsidrat li l-argumenti li l-Kunsill kien aċċetta fl-1992 kienu għadhom validi; b’mod partikolari, l-attivitajiet tal-intrapriża kienu għadhom l-istess u l-kuntest li fih twettaqhom kien identiku.27.  Madankollu, peress li l-arranġamenti konklużi bejn ir-Repubblika Federali, il-Land tan-North Rhine-Westphalia, HKG u l-membri tagħha għall-finanzjament tal-attivitajiet ta’ HKG japplikaw biss għal perjodu sal-31 ta’ Diċembru 2009, il-Kummissjoni pproponiet li l-Kunsill, skont il-perjodu rranġat bejn l-awtoritajiet Ġermaniżi u HKG, għandu japprova estensjoni għall-istatus ta’ Intrapriża Konġunta u għall-vantaġġi kkonferiti lil HKG għall-istess perjodu, jiġifieri sal-31 ta’ Diċembru 2009.28.  Fuq il-bażi tal-proposta tal-Kummissjoni, fis-7 ta’ Mejju 2002 il-Kunsill ipproroga l-istatus ta' Intrapriża Konġunta u l-vantaġġi kkonferiti lil HKG sal-31 ta’ Diċembru 2009.[6]ŻVILUPPI REċENTI29.  B’ittra tas-26 ta’ April 2010, Hochtemperatur-Kernkraftwerk GmbH (HKG), Hamm, talbet għal estensjoni oħra għall-istatus ta’ Intrapriża Konġunta, li kien stabbilit oriġinarjament bid-Deċiżjoni 74/295/Euratom, u li diġà kien estiż darba bid-Deċiżjoni tal-Kunsill tas-7 ta’ Mejju 2002, għal 11-il sena b’effett mill-1 ta’ Jannar 1999. Din l-estensjoni għandha tinkludi wkoll l-eżenzjonijiet mit-taxxa fuq it-trasferiment tal-art, mit-taxxa fuq l-art u mit-taxxa fuq il-qligħ kummerċjali fuq imgħax fuq dejn għal perjodu twil ta’ żmien, li ngħataw fl-istess żmien.30.  HKG ressqet applikazzjoni biex l-istatus eżistenti jiġi estiż lil hinn mill-31 ta’ Diċembru 2009 għal 25 sena oħra. Fil-ġustifikazzjoni tagħha, HKG ipprovdiet b’mod partikolari l-argumenti li ġejjin:31.  Bil-proġett ta’ prototip ta’ impjant tal-enerġija nukleari b’Reattur tat-Torju b’Temperatura Għolja (THTR) f’Hamm-Uentrop, HKG kienet impenjat ruħha li twettaq ittestjar fuq skala industrijali u ttestjar ekonomiku tat-teknoloġija tar-reatturi b’temperatura għolja sabiex tipprovdi għas-sigurtà futura u tul perjodu twil ta’ żmien tal-provvista tal-enerġija tal-Ġermanja.32.  L-għarfien miġbur mill-esperjenza fil-ġenerazzjoni tal-elettriku mill-enerġija nukleari ma jistax ikun limitat għall-kostruzzjoni u għat-tħaddim biss. Għal finijiet ta’ kompletezza, irid jiġi inkluż l-għarfien akkumulat mill-ippjanar għall-għeluq, mill-għeluq innifsu, mill-operazzjoni taż-żona magħluqa sikura u mid-dekummissjonar (f’dan il-każ, fit-teknoloġija tar-reatturi b’temperatura għolja).33.  Fl-opinjoni ta’ HKG, l-għarfien miksub waqt il-perjodu taż-żamma taż-żona magħluqa sikura (iż-żmien taż-żona magħluqa) u d-dekummissjonar sussegwenti se jkun ta’ importanza kbira għall-industrija nukleari fl-Ewropa u fid-dinja kollha, iktar u iktar fi żmien meta t-teknoloġija tar-reatturi b’temperatura għolja qed terġa’ tiġi adottata fil-ħidma fuq il-Ġenerazzjoni IV u l-fażijiet differenti tal-għeluq għandhom jiġu inklużi wkoll sabiex tinkiseb stampa sħiħa (Spiża matul iċ-Ċiklu tal-Ħajja).34.  L-impjant tat-THTR 300 huwa l-ikbar reattur tat-tip pebble-bed (litteralment sodda ta’ ċagħaq, u jirreferi għal reattur nukleari mgħammar b’moderaturi tal-grafit u mkessaħ bil-gass) fid-dinja b’kontenitur tal-konkrit rinforzat tal-pressjoni tar-reattur (RCRPV - reinforced concrete reactor pressure vessel), riflettur u inforra taċ-ċeramika inkorporati u insulazzjoni għall-kanali tal-gass sħun.35.  In-natura speċifika tal-impjant imdawwar b’żona magħluqa sikura toffri opportunità sa issa unika sabiex ikunu kkalkolati d-dejta u l-ispejjeż għal żona magħluqa sikura “kważi passiva” ta’ impjant b’RCRPV, speċjalment fil-każ tal-ispejjeż tal-enerġija (ventilazzjoni, tinxif tal-arja, eċċ.), tal-ispejjeż operattivi, tal-ittestjar perjodiku u tat-tiswijiet.36.  HKG tistenna sejbiet importanti mid-dekummissjonar eventwali tal-impjant, u mill-ħidma ta’ dekummissjonar fil-parti tal-impjant li fih isseħħ ir-reazzjoni nukleari (in-core decommissioning) mill-bogħod u manwali. Barra minn hekk, it-tneħħija tas-superfiċje interna tal-RCRPV (mhux il-kordi kollha tista’ titneħħilhom it-tensjoni b’mod inekwivoku) u ż-żarmar ta’ 550 Mg ta’ komponenti taċ-ċeramika radjoloġikament ikkontaminati installati fl-RCRPV se jġibu għarfien ġdid dwar id-dekummissjonar tar-reatturi b’temperatura għolja.37.  HKG biħsiebha tkompli tqiegħed dawn is-sejbiet ukoll għad-dispożizzjoni tal-Istati Membri tal-UE.38.  Għadu mhuwiex ċar meta jista’ jsir id-dekummissjonar – fattur importanti hawnhekk huwa li jkun hemm repożitorju adattat ippreparat u lest sabiex jirċievi – u din hija r-raġuni għaliex qed issir talba biex l-istatus ta’ Intrapriża Konġunta jiġi estiż b’25 sena.39.  L-importanza primarja għall-iżvilupp tal-industrija nukleari fil-Komunità, li hija meħtieġa sabiex jingħata l-istatus ta’ “Intrapriża Konġunta Ewropea” diġà kienet aċċettata bid-Deċiżjoni tal-Kunsill tas-16 ta’ Novembru 1992 dwar l-estensjoni tal-vantaġġi kkonferiti lill-Intrapriża Konġunta HKG – jiġifieri, fiż-żmien meta ngħalaq l-impjant tat-THTR 300. Kien rikonoxxut ukoll li fil-Komunità ma jeżisti l-ebda każ paragunabbli għall-programmi sabiex jingħalaq l-impjant tal-enerġija sal-fażi taż-żona magħluqa sikura u sabiex tkun ippreservata u mmonitorjata kundizzjoni ta’ “impjant imdawwar b’żona magħluqa sikura” ta’ din ix-xorta. Kien ukoll stabbilit li t-twettiq ta’ dawn il-programmi qed iwassal għal esperjenza utli għall-industrija nukleari u għall-iżvilupp futur tal-enerġija nukleari fil-Komunità.40.  Il-proġett THTR 300 se jkompli jirċievi għajnuna sostanzjali mill-Gvern Ġermaniż u mill-Istat tan-North Rhine-Westphalia. Dan kien stabbilit fil-kuntratt dwar id-dekummissjonar ikkontrollat tal-proġett THTR 300 li ġie konkluż fl-1989, li fuq il-bażi tiegħu, fost l-oħrajn, qed tiġi mħallsa l-operazzjoni standby tal-impjant THTR 300 wara l-31 ta’ Diċembru 2009.Id-dikjarazzjoni tal-Gvern Ġermaniż dwar it-talba ta’ HKG sabiex ikun estiż l-istatus ta’ Intrapriża Konġunta41.  Fil-komunikazzjoni tiegħu lill-Kummissjoni Ewropea, il-Gvern Ġermaniż jappoġġja t-talba ta’ HKG sabiex ikun estiż l-istatus ta’ Intrapriża Konġunta, b’mod partikolari għar-raġunijiet li ġejjin:42.  HKG hija l-intrapriża responsabbli mir-reattur tat-torju b’temperatura għolja (THTR) f’Hamm-Uentrop. It-THTR ilu mill-1989 fil-fażi ta’ dekummissjonar bil-mira li l-faċilità tiġi eliminata kompletament wara fażi itwal ta’ inklużjoni sikura (huma ppjanati 30 sena). Iż-żmien tad-dekummissjonar komplut jiddependi, fost l-oħrajn, fuq id-disponibbiltà ta’ faċilità għar-rimi finali għal skart ferm radjoattiv, li fid-dawl tal-futur inċert ta’ Gorleben, ma jidhirx li dan huwa immedjat.43.  Wieħed jista’ jassumi li l-fażi tal-inklużjoni sikura tat-THTR se tmur lil hinn mill-perjodu ppjanat bħalissa. Din il-fażi hija żgurata mil-lat finanzjarju permezz ta’ ftehim bejn l-Istat Federali, il-Land tan-NRW u HKG. Iż-żmien operattiv ta’ dan l-arranġament finanzjarju madanakollu huwa limitat sal-31 ta’ Diċembru 2017.44.  Il-fażi inużwalment twila tal-inklużjoni sikura tat-THTR li għandha tkun mistennija u, b’mod partikolari l-ħidma sussegwenti ta’ dekummissjonar fir-rigward tal-kontenitur tal-konkrit tal-pressjoni tar-reattur (SRB) żgur se jipprovdu għarfien ġdid dwar id-dekummissjonar ta’ faċilitajiet ta’ din ix-xorta. Barra minn hekk, il-ħidma ta’ dekummissjonar relatata mal-SRB, li sa issa ma teżisti l-ebda esperjenza prattika għaliha, għandha tirrappreżenta element ta’ spiża sostanzjali. Bi sfond bħal dan, impenn ieħor ta’ HKG u tal-assoċjati tagħha huwa essenzjali kif ukoll estensjoni tal-istatus ta’ Intrapriża Konġunta.45.  Madankollu, l-estensjoni għandha tkun konċessa biss sal-31 ta’ Diċembru 2017 u mhux għal 25 sena oħra kif talbet HKG, peress li l-ftehim dwar il-finanzjament Ġermaniż huwa limitat sa din id-data.46.  Il-Gvern Federali qed jargumenta għal limitu għat-tul ta’ din ix-xorta, peress li ma jara l-ebda raġuni għaliex l-istatus ta’ Intrapriża Konġunta ma jibqax marbut mal-perjodi operattivi tal-arranġamenti finanzjarji Ġermaniżi.47.  B’dan l-isfond, il-Gvern Federali japprova l-estensjoni għall-istatus ta’ HKG bħala intrapriża konġunta sal-31 ta’ Diċembru 2017.L-IMPLIKAZZJONI GĦALL-BAĠIT48.  Ma hemm l-ebda implikazzjoni għall-baġit tal-UE.KONKLUŻJONIJIET49.  Il-Kummissjoni tikkunsidra li l-argumenti li l-Kunsill kien aċċetta fl-2002 għall-estensjoni tal-istatus ta’ Intrapriża Konġunta ta’ HKG għadhom validi llum; b’mod partikolari, l-attivitajiet tal-intrapriża għadhom l-istess u l-kuntest li fih twettaqhom huwa identiku.50.  L-arranġamenti li ġew konklużi bejn ir-Repubblika Federali tal-Ġermanja, il-Land tan-North Rhine-Westphalia, HKG u l-membri tagħha għall-finanzjament tal-attivitajiet ta’ HKG japplikaw biss għal perjodu sal-31 ta’ Diċembru 2017.51.  Għaldaqstant, il-Kummissjoni tipproponi li l-Kunsill, skont il-perjodu rranġat bejn l-awtoritajiet Ġermaniżi u HKG, japprova l-estensjoni għall-istatus ta’ Intrapriża Konġunta sal-31 ta’ Diċembru 2017.2011/0061 (NLE)Proposta għalDEĊIŻJONI TAL-KUNSILLdwar estensjoni tal-istatus ta’ Intrapriża Konġunta ta’ Hochtemperatur-Kernkraftwerk GmbH (HKG)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 49 tiegħu,Wara li kkunsidra l-proposta mill-Kummissjoni[7],Billi:52.  Bid-Deċiżjoni 74/295/Euratom[8], il-Kunsill stabbilixxa lil Hochtemperatur-Kernkraftwerk GmbH (minn hawn ’il quddiem imsejħa “HKG”) bħala intrapriża konġunta għal perjodu ta’ 25 sena mill-1 ta’ Jannar 1974.53.  L-għanijiet ta’ HKG kienu li tibni, tgħammar u topera impjant tal-enerġija nukleari b’kapaċità ta’ madwar 300 MWe f’Uentrop (id-distrett ta’ Unna) fir-Repubblika Federali tal-Ġermanja.54.  Wara li ħadem mill-1987 sal-1988, l-impjant tal-enerġija nukleari fl-aħħar ingħalaq fl-1 ta’ Settembru 1989 minħabba diffikultajiet tekniċi u ekonomiċi.55.  Minn dik id-data, l-għanijiet ta’ HKG kienu li timplimenta programm għad-dekummissjonar tal-impjant tal-enerġija nukleari sal-istadju taż-żona magħluqa sikura u, sussegwentement, li twettaq programm għas-sorveljanza tal-installazzjonijiet nukleari mdawrin biż-żona magħluqa.56.  Fid-Deċiżjoni 92/547/Euratom tiegħu tas-16 ta’ Novembru 1992[9], li estendiet l-istatus ta’ "Kernkraftwerk Lingen GmbH" bħala intrapriża konġunta, il-Kunsill irrikonoxxa li ma kien hemm l-ebda proġett ekwivalenti għal dawn il-programmi fil-Komunità, li l-implimentazzjoni tagħhom kienet importanti u li huma kienu qed jipprovdu esperjenza utli għall-industrija nukleari u għall-iżvilupp futur tal-enerġija nukleari fil-Komunità.57.  Sabiex tilħaq l-għan tagħha, HKG talbet estensjoni għall-istatus ta’ Intrapriża Konġunta tagħha b’effett mill-1 ta’ Jannar 1999.58.  Bid-Deċiżjoni 2002/355/Euratom tas-7 ta’ Mejju 2002[10], il-Kunsill estenda l-istatus ta’ HKG bħala intrapriża konġunta sal-31 ta’ Diċembru 2009 sabiex HKG tkun tista’ tikkompleta l-programmi ta’ dekummissjonar u ta’ sorveljanza tagħha, b’mod partikolari bit-tħaffif tal-piż finanzjarju.59.  Il-perjodu ta’ estensjoni kien jikkorrispondi għat-tul tal-arranġamenti konklużi bejn ir-Repubblika Federali Ġermaniża, il-Land tan-North Rhine-Westphalia, HKG u l-membri tagħha għall-finanzjament tal-attivitajiet ta’ HKG.60.  B’ittra tas-26 ta’ April 2010, Hochtemperatur-Kernkraftwerk GmbH (HKG), Hamm, talbet għal estensjoni oħra għall-istatus ta’ Intrapriża Konġunta għal 25 sena oħra għal finijiet ta’ finalizzazzjoni.61.  Permezz tal-estensjoni tal-istatus ta’ Intrapriża Konġunta tagħha, HKG għandha tkun tista’ tikkompleta l-programmi ta’ dekummissjonar u ta’ sorveljanza tagħha, b’mod partikolari bit-tħaffif tal-piż finanzjarju.62.  L-arranġamenti konklużi bejn ir-Repubblika Federali tal-Ġermanja, il-Land tan-North Rhine-Westphalia, HKG u l-membri tagħha għall-finanzjament tal-attivitajiet ta’ HKG japplikaw biss għal perjodu sal-31 ta’ Diċembru 2017.63.  Għaldaqstant l-istatus ta’ Intrapriża Konġunta ta’ HKG għandu jiġi estiż għall-istess perjodu.ADOTTA DIN ID-DEĊIŻJONI:Artikolu 164.  L-istatus ta’ Intrapriża Konġunta, fit-tifsira tat-Trattat, mogħti lil Hochtemperatur-Kernkraftwerk GmbH (HKG) b’dan qed jiġi estiż għal tmien snin b’effett mill-1 ta’ Jannar 2010.65.  L-għanijiet ta’ HKG għandhom ikunu li timplimenta programm għad-dekummissjonar tal-impjant tal-enerġija nukleari li jinsab f’Uentrop (id-distrett ta’ Unna) fir-Repubblika Federali tal-Ġermanja, sal-fażi taż-żona magħluqa sikura u, sussegwentement, li twettaq programm għas-sorveljanza tal-installazzjonijiet nukleari mdawrin biż-żona magħluqa.Artikolu 2Din id-Deċiżjoni hija indirizzata lill-Istati Membri u lil HKG.Magħmul fi […],Għall-KunsillIl-President [1] ĠU L 165, 20.6.1974, p.7-13[2] ĠU L 165, 20.6.1974, p. 14-15[3] ĠU L 58, 29.2.1984, p. 35[4] ĠU L 58, 29.2.1984, p. 37[5] Ma ġietx ippubblikata[6] 2002/355/Euratom: ĠU L 123, 9.5.2002, p. 53; 2002/356/Euratom: ĠU L 123, 9.5.2002, p. 54[7][8] ĠU L 165, 20.6.1974, p. 7[9] ĠU L 352, 02.12.1992, p. 9-12[10] ĠU L 123, 09.05.2002, p. 53


               IL-KUMMISSJONI EWROPEA
            Brussell, 30.6.2016
            COM(2016) 313 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Istrument ta' Flessibilità għall-finanzjament ta' miżuri baġitarji immedjati biex tiġi indirizzata l-kriżi tal-migrazzjoni, tar-refuġjati u tas-sigurtà

               MEMORANDUM TA’ SPJEGAZZJONI

               Ir-Regolament tal-Kunsill (UE, EURATOM) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  1
                jippermetti l-mobilizzazzjoni tal-Istrument tal-Flessibbiltà sabiex ikun possibbli l-finanzjament ta’ nefqa identifikata b’mod ċar li ma setgħetx tiġi ffinanzjata fil-limiti massimi disponibbli għal intestatura waħda jew aktar tal-qafas finanzjarju pluriennnali.

               F’konformità mal-Artikolu 11 tar-Regolament tal-Kunsill Nru 1311/2013 u l-punt 12 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji baġitarji u dwar ġestjoni finanzjarja tajba
                  2
               , wara li ġew eżaminati l-possibilitajiet kollha għar-riallokazzjoni tal-approprjazzjonijiet u ġie eżawrit kull marġini mhux allokat taħt l-intestatura tan-nefqa Sigurtà u Ċittadinanza (l-intestatura 3), il-Kummissjoni qed tipproponi li jiġi mmobilizzat l-Istrument tal-Flessibilità fl-2017, li għalih il-limitu massimu fuq l-ammont annwali disponibbli huwa EUR 471 miljun (prezzijiet tal-2011) li jikkorispondi għal EUR 530 miljun f'prezzijiet attwali.

               Din il-mobilizzazzjoni tikkonċerna ammont ta’ EUR 530,0 miljun lil hinn mil-limitu massimu tal-intestatura 3 tal-qafas finanzjarju pluriennali, u hija maħsuba biex tiffinanzja appoġġ għal miżuri għall-immaniġġjar ta’ kriżijiet tal-migrazzjoni, tar-refuġjati u tas-sigurtà.

               L-approprjazzjonijiet ta' pagamenti li jikkorrispondu għall-mobilizzazzjoni proposta tal-Istrument ta’ Flessibbiltà ġew ikkalkulati fuq il-bażi tar-regoli applikabbli għal prefinanzjament, l-approvazzjoni ta’ prefinanzjament u l-pagamenti finali għad-diversi tipi ta’ miżuri li għandhom jiġu ffinanzjati, u huma ppreżentati fit-tabella ta’ hawn taħt:

               (f’miljuni ta’ EUR, skont il-prezzijiet attwali)

                        Sena

                        L-approprjazzjonijiet ta’ pagamenti relatati mal-mobilizzazzjoni tal-istrument ta’ flessibbiltà għal miżuri għall-immaniġġar ta’ kriżijiet tar-refuġjati fl-2017

                        2017

                        238,3

                        2018

                        91,0

                        2019

                        141,9

                        2020

                        58,8

                        Totali

                        530,0

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Istrument ta' Flessibilità għall-finanzjament ta' miżuri baġitarji immedjati biex tiġi indirizzata l-kriżi tal-migrazzjoni, tar-refuġjati u tas-sigurtà

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  3
               , u b’mod partikolari l-punt 12 tiegħu,

               Wara li kkunsidraw il-proposta mill-Kummissjoni Ewropea,

               Billi:

               (1)L-Istrument ta' Flessibbiltà huwa maħsub biex jippermetti l-finanzjament ta' nefqa identifikata b'mod ċar li ma setgħetx tiġi ffinanzjata fil-limiti disponibbli ta' intestatura jew intestaturi oħra.

               (2)Kif stipulat fl-Artikolu 11 tar-Regolament tal-Kunsill (UE, Euratom) Nru 1311/2013
                  4
               , jkun hemm limitu massimu fuq l-ammont annwali disponibbli għall-Istrument ta’ Flessibbiltà ta’ EUR 471 miljun (prezzijiet tal-2011).

               (3)Minħabba l-ħtiġijiet urġenti, huwa meħtieġ li jiġu mmobilizzati ammonti addizzjonali importanti għall-finanzjament ta' miżuri biex itaffu l-kriżi tal-migrazzjoni, tar-refuġjati u tas-sigurtà.

               (4)Wara li eżaminaw il-possibilitajiet kollha għar-riallokazzjoni tal-approprjazzjonijiet taħt il-limiti massimi tan-nefqa għall-intestatura 3 (Sigurtà u Ċittadinanza), jidher li huwa meħtieġ li jiġi mmobilizzat l-Istrument ta' Flessibbiltà biex jikkomplementa l-finanzjament fil-baġit ġenerali tal-Unjoni Ewropea għas-sena finanzjarja 2017, lil hinn mill-limiti massimi tal-intestatura 3 b'EUR 530,0 miljun mill-miżuri ta' finanzjament biex jiġu ffinanzjati miżuri fil-qasam tal-migrazzjoni, tar-refuġjati u tas-sigurtà.

               (5)Abbażi tal-profil tal-pagament mistenni, l-approprjazzjonijiet ta' pagament li jikkorrispondu għall-mobilizzazzjoni tal-Istrument ta' Flessibbiltà għandhom jitqassmu fuq diversi snin finanzjarji u huma stmati għal EUR 238,3 miljun fl-2017, EUR 91,0 miljun fl-2018, EUR 141,9 miljun fl-2019, u EUR 58,8 miljun fl-2020,

               (6)Sabiex jitnaqqas kemm jista’ jkun iż-żmien li jittieħed biex jiġi mmobilizzat l-Istrument ta’ Flessibilità, din id-Deċiżjoni għandha tapplika mill-1 ta’ Jannar 2017.

               ADOTTAW DIN ID-DEĊIŻJONI:

               Artikolu 1

               (1)Għall-baġit ġenerali tal-Unjoni għas-sena finanzjarja 2017, l-Istrument ta' Flessibbiltà għandu jintuża biex jipprovdi s-somma ta' EUR 530,0 miljun f'approprjazzjonijiet ta' impenn fl-intestatura 3 (Sigurtà u Ċittadinanza).

               Dak l-ammont jintuża biex jiffinanzja miżuri għall-immaniġġar tal-kriżi tal-migrazzjoni, tar-refuġjati u tas-sigurtà.

               (2)Abbażi tal-profil tal-pagament mistenni, l-approprjazzjonijiet ta' pagament li jikkorrispondu għall-mobilizzazzjoni tal-Istrument ta' Flessibbiltà se jkunu kif ġej:

               (a)EUR 238,3 miljun fl-2017;

               (b)EUR 91,0 miljun fl-2018;

               (c)EUR 141,9 miljun fl-2019;

               (d)EUR 58,8 miljun fl-2020;

               L-ammonti speċifiċi għal kull sena finanzjarja għandhom jiġu awtorizzati f'konformità mal-proċedura baġitarja annwali.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

               Għandha tapplika mill-1 ta' Jannar 2017.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 884.

                     (2)
                  ĠU C 373, 20.12.2013, p. 1.

                     (3)
                  ĠU C 373, 20.12.2013, p. 1.

                     (4)
                  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


title: Proposta għal deċiżjoni tal-Kunsill li tawtorizza lill-Ġermanja biex tikkonkludi ftehim ma’ l-Iżvizzera li jinkludi dispożizzjonijiet li jidderogaw minn Artikolu 2 u 3 tas-Sitt direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-taxxi fuq il-fatturat

text:
Avviż Legali Importanti

|

52005PC0392

Proposta għal deċiżjoni tal-Kunsill li tawtorizza lill-Ġermanja biex tikkonkludi ftehim ma’ l-Iżvizzera li jinkludi dispożizzjonijiet li jidderogaw minn Artikolu 2 u 3 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-taxxi fuq il-fatturat  /* KUMM/2005/0392 finali */

	[pic] | KUMMISSJONI TAL-KOMUNITAJIET EWROPEJ |Brussel 26.8.2005KUMM(2005) 392 finaliProposta għalDEĊIŻJONI TAL-KUNSILLli tawtorizza lill-Ġermanja biex tikkonkludi ftehim ma’ l-Iżvizzera li jinkludi dispożizzjonijiet li jidderogaw minn Artikolu 2 u 3 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-taxxi fuq il-fatturatMEMORANDUM TA' SPJEGAZZJONIKONTENUT TAL-PROPOSTA |Il-bażi għall-proposta u l-għanijiet tagħha B’ittra rreġistrata mas-Segretarjat Ġenerali tal-Kummissjoni fl-14 ta’ Jannar 2005, il-Ġermanja talbet awtorizzazzjoni, skond l-Artikolu 30(1) tas-Sitt Direttiva tal-Kunsill 77/388/KEE tas-17 ta’ Mejju 1977 dwar l-armonizzazzjoni tal-liġijiet ta’ l-Istati Membri li għandhom x'jaqsmu mat-taxxi fuq il-fatturat - Sistema komuni ta’ taxxa fuq il-valur miżjud: bażi uniformi ta’ stima, biex tikkonkludi ftehim ma’ l-Iżvizzera li jinkludi dispożizzjonijiet tat-taxxa li jidderogaw minn Artikolu 2 u 3 ta’ l-imsemmija Direttiva. B’konformità ma’ l-Artikolu 30(2) tad-Direttiva 77/388/KEE, il-Kummissjoni informat lill-Istati Membri l-oħra fis-17 ta’ Jannar 2005 b’talba li saret, u permezz ta' ittra li ġġib id-data tad-19 ta' Jannar 2005, innotifikat lill-Ġermanja li kellha l-infomrazzjoni kollha meħtieġa biex tivvaluta t-talba. |Kuntest ġenerali Il-ftehim bejn il-Ġermanja u l-Iżvizzera se jkun fuq il-bini u l-manutenzjoni ta’ pont fuq il-fruntiera li jaqsam ir-Rhine bejn Laufenburg (Baden-Württemberg) u Laufenburg (Aargau), li jgħaqqad it-triq federali Ġermaniża B 34 mat-triq tal-canton Svizzeru K 130. Il-ftehim jipprovdi li l-prodotti u s-servizzi fornuti għall-bini u l-manutenzjoni tal-pont se jkunu suġġetti għall-VAT ta’ l-Iżvizzera u li ebda VAT tal-Ġermanja mhi se tiġi imposta fuq dawn il-provvisti. Jipprovdi wkoll li l-prodotti importati mill-Iżvizzera fil-Ġermanja se jkunu eżentati mill-VAT, dejjem jekk il-prodotti użati jiġu użati għall-bini u l-manutenzjoni ta' dan il-pont fuq il-fruntiera. Id-deroga ma tapplikax għal prodotti importati għall-istess raġunijiet minn awtorità pubblika. Il-prinċipji ta’ territorjalità stipulati fid-Direttiva 77/388/KEE jeħtieġu li l-provvista ta’ prodotti u s-servizzi mwettqa fit-territorju Ġermaniż ikunu suġġetti għall-VAT Ġermaniża filwaqt li x-xogħol korrispondenti mwettaq fit-territorju Żvizzeru mhux se jkun suġġett għad-dispożizzjonijiet tad-Direttiva 77/388/KEE. L-applikazzjoni ta’ dawn id-dispożizzjonijiet tfisser it-taqsim ta’ dawn l-operazzjonijiet skond it-territorju li fih twettqet kull parti mix-xogħol. Il-prodotti kollha importati mill-Iżvizzera fil-Ġermanja għall-bini u l-manutenzjoni tal-pont se jkunu suġġeti wkoll għall-VAT fil-Ġermanja. L-Istati kuntrattwali jikkunsidraw li l-applikazzjoni ta’ dawn ir-regoli tfisser kumplikazzjonijiet kbar tat-taxxa għal dawk in-negozji responsabbli mit-twettiq tax-xogħol ikkonċernat. Huma għalhekk jikkunsidraw li d-dispożizzjonijiet tat-taxxa fl-abbozz tal-ftehim huma ġġustifikati u li dawn se jissimplifikaw r-responsabbiltajiet tat-taxxa tan-negozji. Il-Kummissjoni taċċetta li l-mod li bih huwa propost li jiġi intaxxat ix-xogħol ta’ bini u manutenzjoni u t-tneħħija tal-VAT fuq prodotti importati għall-użu f’dak ix-xogħol huwa simplifikazzjoni li se jagħmilha aktar sempliċi għan-negozji kkonċernati biex japplikaw ir-regoli tat-taxxa aktar milli fil-każ li kieku r-regoli normali kellhom jiġu applikati. |Dispożizzjonijiet eżistenti fil-qasam tal-proposta Għandu jiġi osservat li f’bosta okkażjonijiet preċedenti l-Kunsill awtorizza lill-Ġermanja biex twettaq ftehimiet simili ma’ pajjiżi terzi dwar proġetti f’żoni ta’ fruntiera u li dawn il-ftehimiet preċedenti jinkludu dispożizzjonijiet tat-taxxa simili għal dawk proposti hawnhekk. |Il-konsistenza ma' politika u għanijiet oħra ta' l-Unjoni Mhux applikabbli. |IL-KONSULTAZZJONI MAL-PARTIJIET INTERESSATI U L-VALUTAZZJONI TA' L-IMPATT |Konsultazzjoni tal-partijiet interessati |Mhux rilevanti. |Ġbir u użu ta' għarfien espert |Ma kienx hemm ħtieġa ta' għarfien espert estern. |Valutazzjoni ta' l-impatt Id-Deċiżjoni proposta timmira li tissimplifika l-proċedura tal-ħlas tat-taxxa fir-rigward tal-bini u l-manutenzjoni ta’ pont fuq il-fruntiera u għalhekk għandha impatt ekonomiku potenzjalment pożittiv. F'kull każ l-impatt se jkun limitat minħabba l-firxa dejqa tad-deroga. |ELEMENTI LEGALI TAL-PROPOSTA |Taqsira ta' l-azzjoni proposta Awtorizzazzjoni lill-Ġermanja biex tikkonkludi ftehim ma’ l-Iżvizzera li tinkludi dispożizzjonijiet li jidderogaw mis-Sitt Direttiva tal-Kunsill 77/388/KEE fir-rigward ta’ l-applikazzjoni territorjali tal-VAT. |Bażi legali L-Artikolu 30 tas-Sitt Direttiva tal-Kunsill 77/388/KEE tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi fuq il-fatturat - Sistema komuni ta' taxxa fuq il-valur miżjud: bażi uniformi ta' stima. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà fil-fatt ma japplikax. |Il-prinċipju tal-proporzjonalità Il-proposta tikkonforma mal-prinċipju ta' proporzjonalità għar-raġuni(jiet) li ġejjin. |Din id-Deċiżjoni tikkonċerna awtorizzazzjoni mogħtija lil Stat Membru fuq talba tiegħu stess u ma timplika l-ebda obbligu. |Minħabba l-ambitu limitat tad-deroga, il-miżura speċjali hija proporzjonata ma’ l-għan li għandu jinkiseb. |Għażla ta' strumenti |Strumenti proposti: oħrajn. |Mezzi oħra ma jkunux adattati għar-raġuni(jiet) li ġejjin: Skond l-Artikolu 30 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x'jaqsmu mat-taxxi fuq il-fatturat, Deċiżjoni tal-Kunsill biss hija possibbli. |IMPLIKAZZJONI BAĠITARJA |Jekk tingħata awtorizzazzjoni, il-proġett ikollu impatt totalment insinifikanti fuq ir-riżorsi proprji tal-Komunità miksuba mit-taxxa fuq il-valur miżjud. |-  Proposta għalDEĊIŻJONI TAL-KUNSILLli tawtorizza lill-Ġermanja biex tikkonkludi ftehim ma’ l-Iżvizzera li jinkludi dispożizzjonijiet li jidderogaw minn Artikolu 2 u 3 tas-Sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri li għandhom x’jaqsmu mat-taxxi fuq il-fatturatIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x’jaqsmu mat-taxxa fuq il-fatturat - Sistema Komuni ta' taxxa fuq il-valur miżjud (VAT): bażi uniformi ta' stima[1], u b'mod partikolari l-Artikolu 30 tagħha,Wara li kkunsidra l-proposta mill-Kummissjoni [2],Billi:(1) Skond l-Artikolu 30(1) tad-Direttiva 77/388/KEE, il-Kunsill, li jopera unanimament fuq proposta mill-Kummissjoni, jista’ jawtorizza kwalunkwe Stat Membru biex jikkonkludi ftehim ma’ pajjiż terz li jista' jkun fih derogi minn dik id-Direttiva.(2) F’ittra rreġistrata mas-Segretarjat Ġenerali tal-Kummissjoni fl-14 ta’ Jannar 2005, il-Ġermanja talbet awtorizzazzjoni biex tikkonkludi ftehim ma’ l-Iżvizzera dwar il-bini u l-manutenzjoni ta’ pont fuq il-fruntiera li jaqsam ir-Rhine bejn Laufenburg (Baden-Württemberg) u Laufenburg (Aargau).(3) B’konformità ma’ l-Artikolu 30(2) tad-Direttiva 77/388/KEE, il-Kummissjoni informat lill-Istati Membri l-oħra b’ittra li ġġib id-data tas-17 ta’ Jannar 2005 bit-talba magħmula mill-Ġermanja. B’ittra li ġġib id-data tad-19 ta' Jannar 2005, il-Kummissjoni nnotifikat lill-Ġermanja li kellha l-informazzjoni kollha li kkunsidrat meħtieġa biex tivvaluta t-talba.(4) Il-ftehim għandu jinkludi dispożizzjonijiet dwar il-VAT mill-Artikoli 2(2) u 3 tad-Direttiva 77/388/KEE fir-rigward ta’ prodotti u servizzi fornuti għall-bini u l-manutenzjoni ta’ pont fuq il-fruntiera u ta’ prodotti importati għall-istess raġunijiet.(5) Jekk id-derogi tad-Direttiva 77/388/KEE ma ġewx mogħtija, il-bini u l-manutenzjoni mwettqa fil-Ġermanja jkunu suġġetti għall-VAT Ġermaniża filwaqt li l-bini u l-manutenzjoni mwettqa fl-Iżvizzera ma jkunux suġġetti għad-dispożizzjonijiet tad-Direttiva 77/388/KEE. Prodotti importati mill-Iżvizzera fil-Ġermanja għall-bini jew l-manutenzjoni tal-pont fuq il-fruntiera jkunu wkoll suġġetti għall-VAT Ġermaniża.(6) L-applikazzjoni ta’ dawn ir-regoli normali tfisser kumplikazzjonijiet serji tat-taxxa għan-negozji responsabbli mit-twettiq tax-xogħlijiet.(7) Din id-deroga hija maħsuba biex tissimplifika l-ġbir tat-taxxi mix-xogħlijiet involuti fil-bini u l-manutenzjoni tal-pont ikkonċernat.(8) Id-deroga se jkollha effett totalment insinifikanti fuq ir-riżorsi Komunitarji proprji li jirriżultaw mill-VAT.ADOTTA DIN ID-DEĊIŻJONI:Artikolu 1Il-Ġermanja hija hawnhekk awtorizzata li tikkonkludi Ftehim ma’ l-Iżvizzera li jinkludi dispożizzjonijiet li jidderogaw mis-Sitt Direttiva tal-Kunsill 77/388/KEE li jkopri l-bini u l-manutenzjoni ta' pont fuq il-fruntiera li jaqsam ir-Rhine bejn Laufenburg (Baden-Württemberg) u Laufenburg (Aargau).Id-dispożizzjonijiet tat-taxxa li jidderogaw mill-Ftehim huma stipulati fl-Artikoli 2 u 3.Artikolu 2B’deroga mill-Artikolu 3 tas-Sitt Direttiva tal-Kunsill 77/388/KEE, il-parti tal-pont li tinsab fit-territorju Ġermaniż se tiġi kkunsidrata li tifforma parti mit-territorju Żvizzeru għall-iskopijiet tal-provvista ta' prodotti u servizzi għall-bini u l-manutenzjoni tal-pont.Artikolu 3B’deroga mill-Artikolu 2(2) tas-Sitt Direttiva tal-Kunsill 77/388/KEE, il-prodotti importati mill-Iżvizzera fil-Ġermanja mhux se jkunu suġġetti għall-VAT, dejjem jekk huma użati għall-bini jew il-manutenzjoni tal-pont imsemmi fl-Artikolu 1. Madankollu, id-deroga ma tapplikax għal prodotti importati għall-istess raġunijiet minn awtorità pubblika.Din id-Deċiżjoni hija indirizzata lir-Repubblika Federali tal-Ġermanja.Magħmula fi Brussell,Għall-KunsillIl-President [1] ĠU L 145, tat-13.6.1977, p. 1. Direttiva kif emendata l-aħħar mid-Direttiva 2004/66/KE (ĠU L 168, 1.5.2004, p.35).[2] ĠU C [...], [...], p. [...].